12 та лайфхак ва махсус қурилмаларсиз ноёб суратлар олишни ўрганамиз | LifeHaq.uz\nСуратлар яратиш – бу санъат, бизнес ва қизиқиш. Айнан шу боис профессионал суратларни олиш учун қурилмаларга салмоқли маблағ сарфлаш керак.\nБироқ, махсус аппаратурасиз яхши суратлар олиш имконини берадиган айрим “тежамкор” ҳийлалар ҳам бор ва бугун уларни сиз билан ўртоқлашишни истадик.\nСуратлар манбаи: Novate.ru\nОбъектив атрофига ўралган оддий целлофан туман эффектига эга ноёб кадрлар олиш имконини беради. Бундан ташқари, ёруғликни синдирувчи ва акс эттирувчи чизиқлар ҳосил бўлиши учун целлофан ўрамни ғижимлаш мумкин. Шунингдек, янада қизиқарли саҳналарга эга бўлиш учун целлофан ва объектив ўртасидаги масофа билан тажриба ўтказиш мумкин.\nЧақноқ учун тарқатувчи\nСутканинг кечки вақтида ёки яхши ёритилмаган хоналар ичида олинган суратлар куйдирилгандек кўринмаслиги учун ўрнатилган чақноқ учун қўлбола акс эттирувчидан фойдаланишга уриниб кўринг. Уни қалин оқ қоғоздан ёки пластикдан ясаш мумкин.\nЮмшоқ таъсирли, туман эффектили ва четлари хира бўлган унутилмас винтаж суратларни махсус объективларсиз ҳам яратса бўлади. Объективга асталик билан вазелин ёки ёғли крем суринг ва ажойиб суратлар олинг.\nСуратдаги ёруғликни яхшилаш учун тақсимча шаклидаги ясама акс эттирувчини ишлатинг. Шунчаки пластик тақсимчани фольга билан ўранг ва уни ташқи чақноққа маҳкамланг.\nМахсус қурилмасиз макро суратга олиш имкониятларини яхшилаш учун ҳожатхона қоғозининг картон тиқинини фотоаппарат объективига кийдириш керак.\nФонлар – профессионал фотостудиянинг мажбурий таркибий қисмидир. Уй шароитида уларни деворга ёпиштирилган гулқоғозлар, қадоқлаш қоғози ўрамлари, ёрқин клеёнка ёки журнал вароқлари билан алиштириш мумкин.\nЧақноққа рангли фильтр\nРанглар ва ёритиш билан тажриба қилишда сотиб олиш ёки мустақил ясаш мумкин бўлган рангли фильтрлар ёрдам беради. Фильтрларни тайёрлаш учун рангли пластикдан ишланган шаффоф папкалар ёки дафтарлар учун ранг-баранг муқовалар тўғри келади. Керакли ҳажмдаги бўлакларни кесиб, уларни пул резинаси ёрдамида чақноққа маҳкамланг.\nФотоаппаратни тўғри ушлаш\nҲаваскорлар камдан-кам фотоаппаратни тўғри ушлаш ҳақида ўйлашади, аммо суратнинг кескинлиги ва аниқлиги айнан шунга боғлиқ. Фотокамерани доим икки қўлда ушлаш зарур. Ўнг қўлнинг кафти фотоаппарат корпусини ушлайди, бош бармоқ орқа деворда, кўрсаткич бармоқ бўш ҳолда тўсиқни тушириш тугмасида, қолган уч бармоқ эса – олд деворда туради. Чап қўлнинг асосий вазифаси ихчам фотоаппарат оғирлигини пастдан, кўзгули аппаратни – объектив остидан ушлаб туришдир. Суратчининг тирсаклари танага ёпишиб туриши, тана ҳолати эса максимал даражада барқарор бўлиши керак.\nСоялар билан тажрибалар\nАнтиқа соялар суратлар қизиқарли ва камёб чиқишига ёрдам беради. Студияда суратга олганда ёритиш мосламаси рўпарасига тортилган тўрли мато, қоғоздан кесилган нақшлар, жалюзи ва бошқа исталган қизиқарли текстуралар сунъий сояларни яратишга ёрдам беради.\nШтатив – фойдали, аммо қимматли буюм. Хусусан, ПВХ қувурларидан мустақил равишда оддийгина фотоштативни ясаш ҳам мумкин.\nЎзини мавзуга доир суратларга синаб кўришни истаганларга яхши фон ва тўғри ёруғликни таъминлайдиган ясама лайтбоксни яратиш ғояси керак бўлади. Бошланишига симдан куб шаклида каркас ясанг, унинг бешта деворига унча қалин бўлмаган қоғозни ёпиштириб, бутун конструкция устидан стол лампасини ўрнатинг.\nКамера олдидаги оддий ихчам кўзгу объектлар аксига асосланган ғаройиб эффектлар яратиш имконини беради. Кўзгулардан ташқари бошқа акс эттирувчи юзалардан фойдаланиш ҳамда уларнинг ранглари ва ёритиш билан тажриба ўтказиш мумкин.\n22/10/2020 09:40:29 151 0 Манба: https://www.factroom.ru


гижжа - DAVOLASH DAVOLASH\nОдамлардаги гижжа — турлари, юқиши, улардан қутулиш, гижжа мавжудлиги белгилари, даволаш\nЗамонавий жамиятда гижжалар ҳали ҳам кенг тарқалган. Гижжалар айниқса болалар, овчилар, балиқчилар ва уларнинг оилаларида, шунингдек, қишлоқ жойларда яшовчи кишиларда кўп учрайди.\nГижжалар — бу бир қатор паразит чувалчанглар бўлиб, ҳайвон ва ўсимликлар ҳисобига яшайди, уларнинг ичида ривожланади ва кўпаяди. Инсонлар ҳам бундан истисно емас. Фақат бизнинг мамлакатимиз ҳудудида паразитларнинг 60 дан ортиқ турли мавжуд. Статистикага кўра, йер сайёрасининг ҳар учинчи инсони қурт-паразитлар томонидан зарарланган. Тахмин қилинишича, дунёда ҳаёти давомида бирон марта гижжаси бўлмаган киши йўқ, ҳар бир киши ҳеч бўлмаганда бир марта зарарланади.\nОта-оналар фарзандлари соғлиғига қанчалик еътибор қаратишмасин, қўллари тозалигини қанча назорат қилишмасин, уларни гижжалардан (острицалардан) ҳимоя қилиш деярли имконсиз. Болалар ташқи муҳитни ўрганишади, табиат уларда қизиқиш уйғотади. Улар ҳамма нарсага тегиниб, уни татиб кўришни истайдилар. Балиқ ва ёввойи ҳайвонлар ва қушларнинг гўштини йейдиганлар, хонаки сут ичидагиналарда трихинеллёз ва дифиллоботриоз билан касалланиш хавфи мавжуд.\nЗамонавий тиббиёт маълумотлари шуни кўрсатадики, кўплаб касалликлар гижжалар мавжудлиги билан боғлиқ. Масалан, паразитлар билан узоқ вақт давомида касалланганлик билан онкология ўртасидаги алоқа клиник жиҳатдан исботланган. Инсонларда гижжалар борлигини кўрсатадиган белгилар кўпинча шифокорлар ва беморлар томонидан нотўғри талқин қилинади. Улар ошқозон-ичак тизимининг мавжуд бўлмаган касалликларини даволашга киришадилар. Беморлар ҳолсизликдан шикоят қилиб, узоқ вақт давомида шифокорма-шифокор юришлари мумкин. Улар кераксиз дори-дармонларни қабул қилиш орқали вақт, пул ва ҳатто соғлиғига салбий таъсир кўрсатадилар. Натижада, шифо фақат аломатлар сабабини бартараф етиш билан келади. Тегишли даволанишдан сўнг, барча симптомлар беморни ташвишга солмайди.\nУшбу мақолада сиз қуйидаги саволларга жавоб топасиз:\nҚандай қилиб гижжаларни юқтириб оласиз?\nГижжалар билан зарарланганликни қандай белгилар орқали билиб олиш мумкин?\nИнсонларда гижжа мавжудлигининг қандай белгилари бор?\nГижжалар тананинг қайерида яшайди?\nИнсондаги гижжалар аломатлари қандай?\nГижжа тухумларини аниқлаш учун қандай текширувлардан ўтиш керак?\nГижжалардан қандай қутулиш мумкин?\nГижжалар қандай юқади\nЎзингизни ҳимоя қилиш учун сиз гижжалар тухуми қандай тарқалиши ва юқишининг 4 усулини билишингиз керак:\nТупроқ ва сув орқали— геогелминтоз. Улар қум, тупроқ ва сувда ривожланади, сўнгра инсон танасига киради ва у йерда тухум қўя бошлайди. Сўнгра гижжа тухумлари нажас билан ташқи муҳитга ажралиб чиқади ва янги инсонни касаллаш учун ўз вақтини кутади. Яхши ювилмаган мева ва сабзавотларни истеъмол қилиш, ифлос қўллар, таомга чанг тушиши инсонга геогелминтлар юқишига олиб келиши мумкин. Паразитларнинг айрим тухумлари инсон организмига оёқ ва товон териси орқали киради.\nТўғридан-тўғри алоқа орқали. Уй ҳайвонлари ва одамлардаги гижжалар қўллар, ўйин давомида, қўшма фаолият орқали юқади.\nЗарарланган ҳайвонот манбаларидан олинган озиқ-овқат маҳсулотларидан фойдаланиш —биогелминтоз. Хом ва ёмон ишлов берилган гўштни истеъмол қилиш (шашлик, чўчқа гўшти, гўшт консервалари, уй шароитида овланган ва тайёрланган ҳайвонлар) ва балиқ (суши, қуритилган балиқ, балиқ консервалари) потенциал хавфлидир. Ичак инфекцияси ва биогелминтлар билан касалланиш еҳтимоли мавжуд.\nҲашарот чақиши билан. Бундай юқиш кам учрайди. Бунга ичак миази, кантариаз ва сколекияз киради. Шунингдек, гижжа тухумлари ва ҳашаротларнинг личинкаларини адаштирмаслик керак, ҳашаротлар ҳам шунингдек ҳайвонлар ва инсон терисининг тагига личинка қўяди (масалан, гадфлй ларва).\nГижжа тарқалишининг асосий механизмлари\nТупроқ, қум ва бошқа турдаги замин гижжа тухумлари учун енг хос яшаш муҳитидир. Мевали ўсимликлар доимо йер билан алоқа қилади. Кўкатлар, мева ва сабзавотлар териб олиниш жараёнида ишчилар қўллари, сабзавот дўконларининг чангли расталари, юк ташиш транспортлари билан алоқа қилади. Бундай ҳолларда паразит тухумлари билан маҳсулотни зарарланиши еҳтимоли жуда юқори бўлади. Шунинг учун, ўсимлик маҳсулотларни оқар сув остида яхшилаб ювиш, кейин қайноқ сув билан ювиш керак.\nАйниқса уй ҳайвонлари аввал кўчада юриб, кейин уйга кирадиган қишлоқ шароитида ҳушёр бўлиш керак. Бир кеча сайрдан кейин мушук ёки ит уйга қанча расволик киритиш мумкинлигини тасаввур қилиш қийин емас. Чивинлар ва сувараклар ҳам гелминт тухумларини ташувчилардир. Озиқ-овқат маҳсулотига ўтириб, ҳашаротлар сизнинг овқатингизни зарарлаши мумкин. Тупроқ ва қум билан ҳар қандай алоқа қилиш инсон танасига гижжа тушишига олиб келиши еҳтимолли. Шунинг учун қўлларни яхшилаб, айниқса тирноқлар ости билан ювиш керак. Хусусан, бу болалар учун қўлланилади.\nОдамдан одамга. Паразит юқишининг бу механизми юқори самарадорликка ега. Мисол учун, острицалар кечки пайт анус атрофида тухум қўяди. Бола уйқу ҳолатида, тухум қўйилган жойни қаший бошлайди, чунки бу йерда қичиш бошланади. Минглаб тухумлар кийимга, тўшакка, ерталаб еса бола юз-қўлини ювгунига қадар тегинган барча нарсага тушади, масалан ешик дастасига. Натижада, бутун оила инфекция таҳдидига дучор бўлади.\nСув билан алоқа қилиш. Очиқ сув ҳавзаларида кўплаб гижжалар мавжуд. Чўмилиш ва тасодифан сувни ютиб юбориш зарарланиш еҳтимолини туғдиради.\nБолаларга гижжа юқиши еҳтимоли катталарга қараганда анча юқори. Бунинг сабаби болалар танаси яхши ҳимояланмаганлиги (ҳимоя механизмлари шаклланиш босқичида бўлади) ва боланинг ташқи муҳит билан алоқа қилишда фаол иштирок етиши. Ота-оналар фарзандларини шахсий гигиена қоидаларига ўргатиш учун анча ҳаракат қилишлари керак. 6 ёшгача бўлган болада зарарланишнинг юқори хавфи мавжуд. Статистикага кўра, 4-5 ёшдаги бўлган болаларнинг 95 фоизга яқини гижжалар билан касалланади. Шунинг учун профилактикага алоҳида еътибор берилиши керак.\nКўп турдаги гижжалар тананинг ичида яшайди, фақат у йерда тухум қўяди ва маълум бир муддатдан сўнг улар нобуд бўлади. Мисол учун, острицалар 6-8 ҳафта, аскаридалар 1 йилгача яшайди. Танадаги паразитлар сони ташқаридан янги тухум тушиши билан ортиб бораверади. Даволаш қуртлардан тезроқ қутулиш ва ичакларда тухум қўйишни тўхтатиш имконини беради. Гижжалар билан ишғол қилинган болаларни дори-дармонларсиз даволаш деярли имконсиз. Янги гижжа тухумлари доимо оғизга тушиб, боланинг танасидаги шундоқ ҳам къп болган гижжалар сафини тўлдириб бораверади.\nҚандай белгиларга кўра гижжа мавжудлигини аниқлаш мумкин?\nИнсонларда гижжа пайдо бўлишининг аломатлари аниқ ва яширинган бўлади. Аниқ белгиларга «сабабсиз» вазн йўқотиш, тери рангининг очлиги (тери анемияси), сурункали чарчаш, анал тешиги атрофидаги кечки қичишиш мисол бўла олади. Ушбу аломатлар ҳаммага яхши маълум ва зарарланганликни кўрсатади.\nБир қатор ҳолларда гижжа юқиши оқибатдиа ички аъзолар касалликлари кучайиши, илгари намоён бўлмаган касалликларнинг пайдо бўлиши кузатилади. Бу яширин аломатлар ҳисобланади. Киши турли хил касалликларни даволашга киришади, аммо асосий сабабга еътибор бермайди. Даволаш еса натижасиз бўлади. Бундай ҳолатларга мисоллар:\nЮқумли касалликлар иммунитет даражасининг пасайиши натижасида юзага келади.\nПаразитлар инсон танасида кўп миқдорда озиқа моддаларини истеъмол қилади, токсик моддалар чиқаради. Бундай ҳолатлар беморнинг иммунитетини сезиларли даражада камайтиради. Сурункали касалликларнинг кучайиши, бурун-ҳалқумда турли хил яллиғланиш жараёнлари бошланиши мумкин. Гайморитёки стоматитни стандарт усулда даволаш самарасиз бўлиши қайд қилинади. Касалликларнинг асосий сабабини бартараф қилиш муҳимдир. Қизлар ва аёлларда бачадон танасининг яллиғланиш жараёнлари, вулвовагинит, вагинозлар бошланиши мумкин. Халқ удумлари таъкидлайди: агар киши тушида тишини ғижирлаца ёки хуррак оца, уни гижжалардан даволаш керак. Аммо бу маълумот тиббиёт фанлари томонидан тасдиқланмаган.\nТананинг умумий заҳарланишидан келиб чиққан ҳолсизлик.\nКишида гижжалар қанча кўп бўлса, улар шунчалик кўп зарарли моддалар ишлаб чиқаради. Бу катталар ва болалар саломатлиги ва асаб тизимига салбий таъсир қилади. Бунга мисол, бош оғриғи, бош айланиши, бўғимлардаги оғриқ. Кўнгил айнишини йенгиб ўтиб, одам оғриқ қолдирувчи дори ичади, аммо оғриқ қисқа вақт ичида яна қайтади: чунки касалликнинг сабабига еътибор берилмаяпти. Болаларда асаб тизимидаги фаолиятнинг бузилиши безовталик, бефарқлик, агрессия билан бирга кечади. Фарзандингиз ёмон ёца, тушида гапирса, қўрқинчли тушлар кўрса, фанларни ўзлаштириши тушиб кеца, демак, гелминтознинг олдини олиш вақти келибди.\nАллергик реакциялар, тери патологияси.\nГижжаларнинг ҳаётий фаолияти маҳсулотлари аллергенлар сифатида қабул қилинади. Тери реакциялари (тошма, қичима, доначалар, терининг қуруқлашиши) — бу аллергия бошланиши билан юзага келиши мумкин бўлган енг минимал аломатлар. Тананинг бошқа умумий реакциялари бошланиши мумкин: астма, ринит, йўталнинг кучайиши. Баъзида гижжаларни юқтириш сочларнинг тўкилишигава мўрт бўлишига, товондаги терининг ёрилишига, тирноқларнинг қаватлашишига олиб келади.\nЗарарланганлик жиддийлигига қараб аломатлар бузилишларнинг йенгил ва оғир шаклларида кечиши мумкин. Бироз кўнгил айниши ва ич кетишдантортиб, сурункали метеоризм, қабзият (ич қотиши), қайт қилиш, қовурға ости ва киндик атрофидаги оғриқларга қадар. Тўқималардаги гижжалар ичак паразитлари каби овқат ҳазм қилиш тизимига таъсир қилмайди.\nПаразитлар қайси органларда яшаши мумкин?\nГижжа паразитлари донор танасининг қай соҳасида фаоллигига қараб икки тоифага бўлинган.\nГастроинтестинал— меъда-ичак тизимнинг турли бўлинмаларида яшовчи гижжалар. Ичак паразитларининг 100 га яқин тури ва ичакнинг ҳар бир қисми учун ўнлаб тур мавжуд. Ингичка ичакда аскаридлар, антилостлар, кенг тасмалилар ва бошқа уларнинг «қариндошлар»и яшайди. Ингичка ичак кичик тасмали острицалар ва бошқалар билан «яшаш жойини бўлишади». Тиббий адабиётда бир киши турли хил паразит турлари билан бир вақтнинг ўзида зарарланганлиги ҳоллари ҳам баён қилинган.\nТўқималар — гижжалар аъзоларда, тўқималарда ва ҳатто қонда жойлашган. Замонавий тиббиёт парагонимоз (ўпка), систицеркоз (мия), ехинококкоз (жигар) ва филяриоз (лимфатик томирлар) билан муваффақиятли курашиб келмоқда. Баъзи гижжаларнинг личинкалари қон тизими орқали организм бўйлаб ҳаракатланиб, ҳар қандай аъзога тасодифий бирикиши мумкин. Агар тухумлар кўп бўлса, бутун организмни зарарлаши мумкин.\nПаразитлар турига қараб гижжалар белгилари\nОдамларда турли хил гижжалар билан касалланганда юзага келадиган аломатлар фарқ қилади. Паразит инфекциянинг давомийлиги ва кучини, беморнинг инфекциядан олдинги ҳолатини ҳисобга олиш керак. Қуйидаги жадвалда одамларда гижжалар тури мавжудлигига қараб асосий белгилари таҳлил қилинади.\nПаразит тури (касаллик) Юқиш йўли Аломатлари Аломатлар пайдо бўлиш вақти\nОстрица (ентеробиоз) Ўсимлик маҳсулотлари истеъмоли орқали. Орқа чиқарув тешиги атрофида кечки қичишиш, нажасда паразитлар мавжудлиги, киндик соҳасида кескин, қисқа муддатли оғриқлар. Юқганидан 2-3 кун ўтиб\nҚилбош гижжа (трихоцефалёз) Антисанитария шароитларида тайёрланган озиқ-овқатлар орқали. Аломатлар фақат жиддий зарарланганликда сезилади: ич кетиши, қориндаги оғриқлар, иштаҳанинг бузилиши, аппендикснинг яллиғланиши. Болалар ўсишдан тўхтаб қолиши, тўғри ичак тушиб қолиши мумкин. Бир неча ҳафта\nКенг тасмасимон (дифиллоботриоз) Зарарланган балиқни йейиш. Ушбу паразит бемор ичида 25 йилгача яшаши мумкин. Ичакнинг механик жароҳатлари, авитаминоз, ичак ўтказмаслиги, организмнинг интоксикацияси, аллергия. Бир неча ҳафта\nЮмалоқ чувалчанг (анкилостомидоз) Зарарланган тупроқда ялангоёқ юрганда. Паразит кирган соҳада қичишиш, шиш ва қизариш. Йўтал, балғам ажралиши, бронхлар ва ўпка шикастланиши . Ҳолсизлик, бош айланиши. Аёлларда ҳайз сикли бузилади. Еркакларда – импотенция. Бир неча кун\nАскарида (аскаридоз) Ўсимлик маҳсулотлари истеъмоли орқали. Ичаклардаги оғриқ, перитонит, бронхит, пневмония, жигар, меъда ости бези касалликлари. Ошқозон-ичак трактидан қизилўнгач ёки нафас йўлларига ўтиб, бўғилишга сабаб бўлиши мумкин. 3 ой атрофида\nТрихинелла (Трихинеллёз) Яхши ишлов берилмаган гўшт орқали. Кўнгил айниши, жиғилдон қайнаши, ич кетиши. 2 кун\nФасциола (фасциоллез) Ўсимликлар ва сув. Иситма, қуруқ йўтал, иштаҳанинг пасайиши, қориндаги оғриқлар. 2-4 ҳафта\nОрганизмда гижжа борлигини билиш учун қандай синовдан ўтиш керак?\nГижжа борлигини аниқлашнинг бир неча йўли мавжуд. Поликлиникада сизга сўлак, нажас ва қон таҳлили топшириш тавсия етилади. Юқумли паразитлар билан инфекционист ва паразитологга мурожаат қилинади. Уларга йўлланмани терапевтдан олиш мумкин. Болаларга педиатр томонидан берилади. Уйингизда ўз соғлиғингизга таянган ҳолда ҳулоса чиқаринг. Қуйида зарарланганлик омиллари рўйхати келтирилган, у шундай тузиб чиқилганки, агар сизда ушбу белгиларнинг 7 та ва ундан кўпи мавжуд бўлса, гижжа юқганлиги еҳтимоли юқори бўлади. Сизнинг ҳолатингизга мос келадиган белгиларни ҳисобланг:\nКўпинча орқа чиқарув тешигида қичишиш пайдо бўлиши;\nТери устида доначалар ва доғларнинг пайдо бўлиши;\nБош оғриғи, бош айланиши ҳоллари тез-тез учрайди;\nКутилмаганда тез-тез кўнгил айниши. Заҳарланишсиз қусиш;\nИчаклар тартибда емас (газлар, оғриқ, ич кетиши, ич қотиши);\nУйқунинг бузилиши, уйқусизлик;\nОёқларнинг тўсатдан шишиши;\nЙўтал, бронхит, астматик хуружлар, тери реакцияси каби аллергия;\nЛимфа тугунларининг яллиғланган ёки кенгайганлиги;\nТезда ўтиб кетадиган оғриқлар;\nОвқатланишлар орасида оғизда аччиқ таъм сезиш;\nЗаифлик, маълум сабабларсиз чарчаш;\nСиз мактабгача ёшдаги болалар билан алоқада бўласиз, сиз болалар муассасаларига ташриф буюрасиз;\nКасалликсиз тана ҳароратининг кўтарилиши;\nТери ва шиллиқ тўқималар одатдагидан кўра сариқроқ кўриниши;\nСиз доимий алоқа қилиб турадиган уй ҳайвони мавжудлиги;\nЗўриқиш бўлмаганида ҳам мушаклар ва бўғимларда оғриқ;\nКечки хуррак отиш ва тишларни ғижирлатиш;\nОхирги бир неча ой ичида сиз қуритилган балиқ, чўчқа гўшти ва бошқа яхши ишлов берилмаган гўшт маҳсулотларини тановул қилганлигингиз;\nСиз парҳезсиз ва турмуш тарзингизда ҳеч қандай ўзгаришсиз вазн йўқотишингиз;\nБаъзан сабзавот ва меваларни тўғридан-тўғри боғдан ёки дўкондан олиб йейсиз ва уларни қайноқ сув билан ювмайсиз.\nАгар сизда гижжа билан касалланиш еҳтимоли мавжуд бўлса, профилактик парвариш қилиш ва даволанишни бошлаш керак. Бу ҳақида қуйида батафсил маълумот олишингиз мумкин.\nМустақил даволанишни бошлаш тавсия етилмайди. Мамлакатимизда 60 га яқин гижжа турлари кенг тарқалган ва уларнинг ҳар бири учун тегишли дориларни танлаш керак. Одатда шифокорлар гелминтларнинг турига қараб 10 турдаги дори ва уларнинг аналогларини қўллашади. Ушбу дорилар беморнинг танасига йенгил детоксикация қилиш хусусиятига ега.\nАсосий дори (таъсир қилувчи модда) Чиқарилиш шакли Аналоги Чиқарилиш шакли\nПиперазин (Пиперазин адипат) Таблетка Пиперазин-Дарница Ичиш учун еритма [болалар учун], таблеткалар\nПирантел Ичиш учун суспензия, қобиқ билан ўралган таблетка (1) Гелминтокс,\n(3) Немоцид (1) Ичиш учун суспензия, қобиқ билан ўралган таблетка.\n(2) Ичиш учун суспензия, қобиқ билан ўралган таблетка.\n(3) Ичиш учун суспензия, қобиқ билан ўралган таблетка.\nМебендазол Таблетка, суспензия, болалар сиропи Вермокс, Вермакар, Мебекс, Веро-Мебендазол, Термокс, Вормин Таблетка, Суспензия, Болалар сиропи\nАлбендазол Таблетка Немозол, Гелмодол-ВМ, Вормил Таблетка, Суспензия, Болалар сиропи\nЛевамизол Таблетка Декарис Таблетка\nКарбендацим Таблетка Медамин Таблетка\nШу сабабли, дори-дармонларни қўллаш, барча таҳлиллар амалга оширилганда ва паразитлар тури аниқланганда бошланиши керак. Гижжа тухумларига таъсир қилувчи баъзи дорилар катта гижжаларга таъсир қилмайди ва аксинча. Шунинг учун, мустақил даволаш билан шуғулланганда, дори воситаси кўрсатмаларини диққат билан ўқиб чиқинг.\nОдатда гелминтик касалланишларда 2-3 марта такрорий даволаниш курси тайинланади. Бунинг сабаби инфекцияни қайталаниш еҳтимоли юқорилигидир.\nИнсон паразитлари ҳақида қизиқарли маълумотлар\nЖССТ маълумотларига кўра, ҳар йили тахминан 3 миллиард одам гижжалар билан зарарланади. Ентеробиоздан 1,2 миллиард, анкилостомоздан 0,9 миллиард, трихоцефалёздан (қилбош гижжадан) 0,7 миллиард одам азият чекади, бу еса расмий статистикадир!\nЙевропа мамлакатларида ҳар учинчи фуқаро танадаги ичак паразитига ега;\nРоссияда инсонлар грипп ва паразитлардан тенг миқдорда азият чекади;\nПаразитлар мавжудлигининг жиддий босқичларида бир киши кунига 500 мл қон йўқотади. Шу сабабли ҳолсизлик ва сурункали чарчоқ бошланади;\nБаъзи паразитлар мия, кўз қовоқлари, суяк илигига кириб бориб, у йерда 30 йилгача яшаши мумкин. Масалан, систисерк;\nАёл аскаридалар кунига 240 000 та тухум қўяди. Доимий қайта зарарланиш одамни биринчи мартаёқ даволанишда тузалиб кетишига йўл қўймайди. Даволашнинг такрорий курслари керак;\nПаразитларнинг ҳаётий фаолияти — заҳар ва токсинлар инсон соғлиғига кунига 24 соат зарар келтиради;\nБаъзи турдаги тасмасимон чувалчанглар 12 метргача узун бўлиши мумкин. Баъзан у инсон ичакларининг тўсилиб қолишига сабаб бўлади;\nҚовоқ уруғлари дориларга мурожаат қилмасдан гижжаларни даволашга ёрдам берадиган кукурбитинларни ўз ичига олади. Болаларга кўпинча гижжа билан зарарланишни олдини олиш учун қовоқ уруғи берилади;\nҲар 3 ойда уй ҳайвонларини даволаш керак. Шунда сиз ўзингизни ва болаларингизни паразитлардан ҳимоя қиласиз.\nЕшик дасталарида гижжа тухумлари 6 ойгача сақланиб туриши мумкин;\nЗарарланган ит паразит тухумларини 5 метр радиусда нафас чиқариш йўли билан тарқатади;\nОшқозон ва ичакда ериб, ҳазм бўлиб кетмаслиги учун, гижжалар ва уларнинг тухумларини ҳимоя учун антиензимлар ишлаб чиқаради;\nТрихинелла тухум қўймайди, у тайёр қуртларни ҳосил қилади. Шунинг учун, лабораторияда ушбу паразит мавжудлигини аниқлаш мумкин емас;\nЗарарланганликни аниқлаш учун енг самарали таҳлил иммуноферментив таҳлилдир. Ахлатни таҳлил қилиш ишончли маълумот бера олмайди.\nХулоса қилиш керакки, гижжа инфекцияларининг мунтазам профилактикаси, ҳатто арзон дорилар билан ҳам, бутун оилани ҳимоя қилишга ёрдам беради. Қўллар ва тананинг гигийенасига масъулиятли бўлинг, истеъмол учун озиқ-овқатни ҳушёрлик билан тайёрланг. Болалар ва чорва ҳайвонларини паразитлар учун доимий текширтириш керак.


Қорақалпоғистонлик қайси хонандаларда лицензия бор?- Kruz.uz\nҚорақалпоғистонлик қайси хонандаларда лицензия бор?\n09:43, 28.08.2017 1506 0 Маданият\nНукус ФМ радиосида "5х5" эшиттиришининг 5-сонида “Ўзбекконцерт” давлат муассаси Қорақалпоғистон бўлими директории Икрам Абдикаликов меҳмон бўлди. Қуйида директорнинг бошловчилар Фурқат Юсупов ва Шахзада Базарбаевалар томонидан берилган айрим саволларига қайтарган жавобларини ўқишингиз мумкин.\nФурқат Юсупов: Бугунги кунда қорақалпоқ эстрадасида қайси хонандаларда лицензия бор? Номма-ном шошилмай айтиб ўтишингиз мумкин.\nИкрам Абдикаликов: Кўпга чўзилмайди. Қорақалпоқ эстрадасидаги хонандалар орасида лицензияси борлар кўпчиликни ташкил этмайди. Сабаби “Ўзбекнаво” Эстрада бирлашмаси фаолияти тугатилганидан сўнг, “Ўзбекконцерт” фаолияти ҳақидаги саволлар кўпчиликни ўйлантирди. Санъаткорлар орасида лицензия бекор қилинар экан деган миш-мишлар болалаб кетди. Айни пайтда лицензия бўйича тушунтириш ишлари олиб борилмоқда. Бугунги кунда Шираз Нуратдинов, Саламат Қаллибеков, Арсиланбек Асқаров, Жаноб Расул, Байрам пердебаев, Аллан Алланазаров ва бошқа бошловчиларда ҳам…\nФурқат Юсупов: Тўхтанг-тўхтанг, бошловчиларга ўтмаймиз. Хонандалар ҳақида бу савол. Ёки бўлдими шу?\nИкрам Абдикаликов: Бўлди…\nФурқат Юсупов: Ооо, мен ўйлагандан ҳам анча кам экан.\nИкрам Абдикаликов: Энди ташкилотимиз яқинда ташкиллаштирилганидан сўнг, ҳали лицензия олган хонандалар кўп эмас.\nИкрам Абдикаликов қорақалпоқ эстрадаси юлдузлари кимлар эканини ва нега Даникни кўп реклама қилишини айтди\n5х5Икрам АбдикаликовлицензияНукус ФМ


“Рақамли божхона” орқали коррупцияга қарши курашилмоқда\n“Рақамли божхона” орқали ...\nМисол тариқасида олсак, импорт асосида божхона чегарасидан ҳаракатланадиган товар ва транспорт воситалари импортёрнинг ихтиёригача бўлган ҳар бир босқич автоматлаштирилган ахборот дастурлари орқали онлайн тарзда ва назоратга олинган ҳолда амалга оширилмоқда.\nМазкур йўналишда аниқ рақамларга кўра, Қашқадарё вилояти божхона бошқармаси томонидан жорий йилнинг ўтган даврида 711,7 миллион АҚШ долларилик импорт-экспорт товарлар божхона расмийлаштирувидан ўтказилган. Ушбу товарлар учун ташқи иқтисодий фаолият субъектлари томонидан тақдим этилган 17 016 та божхона юк декларацияларининг барчаси масофадан туриб, онлайн божхона расмийлаштирувидан ўтказилган.\nЯна бир жиҳати, божхона расмийлаштируви учун сарфланган вақтлар ҳам қисқа бўлиб, асосан экспортда 20 - 40 дақиқани, импортда 1 - 2 соатни, ташкил этган.\nАҳамиятлиси шундаки, юқорида қайд этилган барча жараёнларда ташқи иқтисодий фаолият қатнашчилари ва божхона ходимлари ўзаро учрашмайди, бу эса товарларнинг инсон омилисиз божхона расмийлаштирувини таъминламоқда. Шунингдек божхона соҳасида содир этилиши мумкин бўлган коррупцион ҳолатларнинг олдини олишга хизмат қилмоқда.\nЭслатиб ўтамиз, уқаролар божхона соҳасига оид мурожаатлар юзасидан Давлат божхона қўмитасининг қисқа “11- 08” рақамли ишонч телефони ҳамда Қашқадарё вилоят божхона бошқармасида ташкил этилган “75 221-04-80” рақамли ишонч телефонларига қўнғироқ қилишлари мумкин.


16-10-2016 | 16:22\nZAMIN.UZ / Дунё / 16 Октиябр 2016 года808\nҲар куни ойнаи жаҳон орқали дунёнинг турли мамлакатларида рўй бераётган даҳшатли ва аянчли янгиликлардан хабардор бўламиз. Бугунги кунда саёҳатларни эҳтиёт бўлиб режалаштирган маъқул, ҳозир муносиб дам олиш ўрнига бирор бир муаммога йўлиқиш хавфи жуда баланд. Айнан шу мақсадда Иқтисодиёт ва тинчлик институти мустақил ташкилоти ҳар йили дунёнинг нисбатан энг хавфсиз мамлакатлари рўйхатини тузади. Don't panic нашри ана шу мамлакатлар рейтингини тақдим этди.СловенияОхирги 10-ўринда Словения мамлакати қайд қилинган. Кичик ички низолар давлатни полициядан кўпроқ фойдаланишга мажбур қилмоқда, бу эса сайёҳларга ўзларини нисбатан хавфсиз ҳис қилишларига имкон беради.ЯпонияСобиқ Осиё йўлбарсининг ҳозирда дунёнинг энг тинч ва хавфсиз мамлакатларидан бири ҳисобланишига ишониш қийин. Қотилликнинг кам содир бўлиши, қурол олиб юришга нисбатан жорий қилинган тақиқ ва японларнинг туғма хотиржамлиги бу мамлакатни хорижий сайёҳлар учун энг қулай масканлардан бирига айлантиради. КанадаКанада, ҳойнаҳой, ҳуқуқбузарликлар содир этиш учун ҳаддан зиёд совуқлик қилса керак. Бу катта, кучли ва ишончли давлат тинч яшаш ва ўз хоҳишига кўра дарахт чопишни истовчилар учун мос келади. ШвейцарияТашқи сиёсатдаги бетарафлик Швейцариянинг сайёранинг энг тинч мамлакатларидан бири сифатида эътироф этилишига сабаб бўлди. Бу ерда яхши яшаш учун шунчаки жиноятга қўл урмай, ишласангиз бас.ЧехияЧехия аста-секинлик билан, лекин тўғри йўналишда яхши ҳаёт сари илдамламоқда. Сайёҳларнинг кўплиги полиция ва махсус хизматларни сергак қилади: бу ерда баъзи мамлакатларга нисбатан камроқ жиноят содир этилади ва шу боис у саёҳат учун қулай ўлка ҳисобланади. ПортугалияCondé Nast Traveler компанияси бу йил Лиссабонни "Европанинг энг қадрланмаган" шаҳри сифатида баҳолади. Ҳақиқатдан ҳам бу ерга келувчи сайёҳлар сони у қадар кўп эмас, лекин бу диёрга ташриф буюрмаган инсон кўп нарсани йўқотади: Португалиянинг гўзал манзараси Лиссабоннинг тинч кўчалари билан уйғунликда бу ўлкани танлаб, адашмаганингизни тасдиқлайди. Янги ЗеландияЎз ҳаётини тубдан ўзгартиришни истаганлар айнан шу мамлакатни танлайди. Жиноятчиликнинг паст даражада эканлиги, ҳашаматли соҳиллар ва гиёҳвандлик билан боғлиқ муаммоларнинг йўқлиги - Янги Зеландияни бахтга етакловчи ўлка сифатида намоён қилади. АвстрияРоберт Фрост "яхши қўшнилар яхши тўсиқлар туфайлидир", деб ёзган ва бу таъкид давлатлар даражасида тўлиқ иш беради. Чехия (Европа фоҳишабозлик ва гиёҳванд моддалар савдоси маркази) ва Германия (муҳожирлар муаммоси) билан чегаралар Австриядаги вазиятга ҳеч қандай таъсир ўтказмади. ДанияДания дунёнинг энг бахтли мамлакатлари қаторидан ўрин олганди, энди эса у энг хавфсиз давлатлардан бири дея тан олинди. Кўп йиллар давомидаги энг жиддий можаро Канада билан ҳудудий баҳс бўлди - улар кимсасиз оролга эгалик қилиш ҳуқуқи борасида талашиб қолишди. Бу ерда жиноятчилик деярли содир этилмайди. ИсландияМана, олти йилдирки, дунё миқёсида хавфсизлик индекси бўйича биринчи ўринни Исландия эгаллаб келмоқда. Бу мамлакатнинг бошқа давлатлар билан ҳудудий келишмовчиликлари йўқ, аҳоли орасида қотиллик деярли кузатилмайди, террорчилик ҳаракатлар ҳақида эса фақат интернетда ўқишади. Манба: Kun.uz\nТеглар: бераётган ва давлатни йўқотади гиёҳвандлик турли ВконтактеFacebookTwitterОдноклассникиМой мир\nЎқишни тавсия қиламиз Голландияда дунёнинг энг дароз эркаклари яшаши аниқланди\n00:09 / 27-07-2016


С начала работы biznes-daily.uz 9 115 720\n“Kim oshdi savdo servis” MCHJ Тошкент шаҳар филиали\n2018 йил 26 октябрь куни соат 11.00 да Тошкент шаҳри, Мирзо Улуғбек тумани, Ҳамид Олимжон майдони, 1-“б” уйнинг 18-қаватида ўтказиладиган очиқ аукцион савдога “Texnolog-stan” MCHJ таъсисчиларининг 2018 йил 18 сентябрдаги умумий йиғилиши баённомаси қарорига ва “Texnolog-stan” MCHJ нинг 2018 йил 18 сентябрдаги 88-5/227-хатига асосан Тошкент шаҳри, Яшнабод тумани, Султон Али Машходи кўчаси, 210-уйда сақланаётган “Texnolog-stan” MCHJга қарашли бўлган қуйидаги автотранспорт воситалари ва мол-мулклар бошланғич баҳоси бозор қийматида алоҳида лотларга бўлинган ҳолда қўйилмоқда:\n1. 1980 йилда ишлаб чиқарилган БК-1500 русумли кондиционер, бошланғич баҳоси – 92 000 сўм.\n2. 1980 йилда ишлаб чиқарилган БК-1500 русумли кондиционер, бошланғич баҳоси – 92 000 сўм.\n3. 1983 йилда ишлаб чиқарилган БК-2000 русумли кондиционер, бошланғич баҳоси – 120 833 сўм.\n4. 1983 йилда ишлаб чиқарилган БК-2000 русумли кондиционер, бошланғич баҳоси – 120 833 сўм.\n5. 1983 йилда ишлаб чиқарилган БК-2000 русумли кондиционер, бошланғич баҳоси – 120 833 сўм.\n6. 1983 йилда ишлаб чиқарилган БК-2000 русумли кондиционер, бошланғич баҳоси – 120 833 сўм.\n7. 1983 йилда ишлаб чиқарилган БК-2000 русумли кондиционер, бошланғич баҳоси – 120 833 сўм.\n8. 1983 йилда ишлаб чиқарилган БК-2000 русумли кондиционер, бошланғич баҳоси – 120 833 сўм.\n9. 1983 йилда ишлаб чиқарилган БК-2000 русумли кондиционер, бошланғич баҳоси – 120 833 сўм.\n10. 1985 йилда ишлаб чиқарилган ПВХС-I-0,5 русумли “холодильный прилавок,” бошланғич баҳоси – 490 000 сўм.\n11. 1989 йилда ишлаб чиқарилган Снежинка ЗМЦ русумли музлатгич, бошланғич баҳоси – 160 000 сўм.\n12. 1989 йилда ишлаб чиқарилган Снежинка ЗМЦ русумли музлатгич, бошланғич баҳоси – 160 000 сўм.\n13. 1989 йилда ишлаб чиқарилган Снежинка ЗМЦ русумли музлатгич, бошланғич баҳоси – 160 000 сўм.\n14. 1989 йилда ишлаб чиқарилган Снежинка ЗМЦ русумли музлатгич, бошланғич баҳоси – 160 000 сўм.\n15. 1989 йилда ишлаб чиқарилган Снежинка ЗМЦ русумли музлатгич, бошланғич баҳоси – 160 000 сўм.\n16. 1989 йилда ишлаб чиқарилган Снежинка ЗМЦ русумли музлатгич, бошланғич баҳоси – 160 000 сўм.\n17. 1996 йилда ишлаб чиқарилган БК-2500 русумли кондиционер, бошланғич баҳоси – 155 000 сўм.\n18. 1990 йилда ишлаб чиқарилган ПТЭСМЗ русумли шкаф пекарский, бошланғич баҳоси – 1 229 802 сўм.\n19. 1996 йилда ишлаб чиқарилган “ВАЗ 2106” русумли давлат рақам белгиси 01 096 BCA бўлган автотранспорт воситаси, бошланғич баҳоси – 2 342 993 сўм.\n20. 1995 йилда ишлаб чиқарилган “Эсперо” русумли давлат рақам белгиси 01 066 BCA бўлган автотранспорт воситаси, бошланғич баҳоси – 8 600 555 сўм.\n21. 1988 йилда ишлаб чиқарилган “КамАЗ 5410” русумли давлат рақам белгиси 01 091 BCA бўлган автотранспорт воситаси, бошланғич баҳоси – 15 729 583 сўм.\n22. 1984 йилда ишлаб чиқарилган “ОДАЗ 9370” русумли давлат рақам белгиси 01 3213 АА бўлган ярим тиркама (тиркама), бошланғич баҳоси – 9 190 000 сўм.\nУшбу автотранспорт воситалари ва мол-мулклар 2018 йил 26 октябрдаги аукцион савдода сотилмай қолган тақдирда, такрорий аукцион савдо 2018 йил 27, 29, 30, 31 октябрь ва 1, 2, 3 ноябрь кунлари бўлиб ўтишини олдиндан маълум қиламиз.\nУшбу ўтказилажак аукцион савдода иштирок этишни хоҳловчи талабгорлар қуйидаги ҳужжатларни юқоридаги манзилга келиб тақдим этишлари лозим бўлади:\nУшбу аукцион савдода қатнашиш истагида бўлган талабгорлар закалат шартномасини тузиб, “Kim oshdi savdo servis” MCHJ Тошкент шаҳар филиали ҳисоб рақамига камида 10 (ўн) фоиз гаров пули тўлаган ҳолда ариза бериб рўйхатдан ўтишлари шарт. Ихтиёрий қўшимча хизматлар кўрсатиш учун тўлов тўланади. Буюртманомаларни қабул қилиш савдо бошланишидан 1 (бир) кун олдин соат 17.00 дан тўхтатилади. Ҳисоб рақами: 20208000004959643001. “Ипотека-банк” АТИБ Тинчлик филиали. МФО 00580. СТИР 302221689.\nТелефон: (+998 98) 180-95-95. www.koss.uz Гувоҳнома: №4621.


Москвада Ғалаба парадида қатнашган ўзбек ҳарбийлари ватанга қайтиб келди\n11:47 25.06.2020 (Янгиланган 11:48 25.06.2020)\nҚизил майдондан турли мамлакатлар, хусусан Ўзбекистон ҳарбийлари саф тортиб ўтдилар. Маршни трибунадан республика раҳбари Шавкат Мирзиёевнинг шахсан ўзи кузатди.\nТОШКЕНТ, 25 июн - Sputnik. Иккинчи жаҳон урушида қозонилган ғалабанинг 75 йиллигига бағишлаб Москвада ўтказилган парадда чиқиш қилган Ўзбекистон Қуролли Кучлари вакиллари Тошкентга қайтиб келди.\nБу йил парад 24 июнда - 1945 йилда ғолибларнинг афсонавий паради ўтган кунда ўтказилди.\nПарад барча турдаги ҳарбий қисмлар марши, ҳарбий техника намойиши, шунингдек, авиация қисмидан иборат бўлди.\nСобиқ СССР мамлакатлари ҳарбийлари Москвадаги Ғалаба парадида >>>\nУлуғ Ватан уришида эришилган Ғалабанинг 75 йиллигига бағишланган тадбирлар Москвадаги Лужнецкая набережнаяда отиладиган байрам салюти билан якун топди.


Ҳуқуқ ҳимоячиси уйдан қувилмоқда\n27 ноябр 2020, Тошкент вақти: 08:08\nЖиззах вилоятининг Пахтакор туманида истиқомат қиладиган фермер аёл ва инсон ҳуқуқлари ҳимоячиси Саида Қурбонова уйидан қувилмоқда. Расмийлар уни норозилик уюштиришда айбламоқда.\nЖиззахлик ҳуқуқ ҳимоячилари хабарига кўра, Пахтакор тумани ҳокимлиги бу аёлни газ ва электр токи йўқлиги учун норозилик билдирган пахтакорликларга етакчилик қилганликда айбламоқда. Шу боис, бу вилоятда азалдан қўллаб келинган восита – мунтазам тазйиқлар остида Саида Қурбоновани тумандан кўчириб юборишга ҳаракат қилинмоқда, дейди унинг ҳамкасблари.\nЗеро, бу вилоятда уйидан кўчириб юборилган ва кўчириб юборишга уринилган ҳуқуқ ҳимоячилари сони бир неча. Ўзбекистон инсон ҳуқуқлари жамияти Жиззахи вилояти бўлими раиси Бахтиёр Ҳамроев, Жиззах шаҳри бўлими раиси Маъмуржон Азимов, ҳуқуқ фаоллари Ўктам Пардаев. Ушбу жамиятнинг Зарбдор тумани бўлими раиси Мамаражаб Назаров эса оиласи билан уйидан қувиб юборилган, ўзи эса қамоққа ташланган. Мана энди айни акция Саида Қурбоновага қарши бормоқда.\n“Озодлик” мухбири Саида Қурбонованинг ўзи билан гаплашди. У январь ва февраль ойида пахтакорлик 200га яқин фуқаронинг норозилик намойишларидан буён мунтазам кузатув остида экани ҳақида сўзлади.\nСаида Қурбонова: Хўжаликда газ ва электр йўқлигидан одамлар қийналяпти. Айниқса, совуқда роса қийналишди. Кейин одамлар норозилик чиқишларини бошлади. Уларнинг норози бўлиб чиққанини менинг бўйнимга қўйишяпти.\nОзодлик: Аслида буни сиз уюштирмагансиз?\nСаида Қурбонова: Йўқ, мен уюштирганим йўқ. Одамлар совуқ жонларидан ўтгандан кейин чиқишди. Айниқса, кўп қаватли уйда яшайдиганларнинг печкага ўт ëқиб исиниш имкониятлари йўқ. Шу туфайли одамлар чиқиш қилди. Мен кузатиш, орқамдан юриш январь ойидаги чиқишдан бери давом этиб келяпти. Жиззахга ўзимнинг ишим билан келаëтганимда уйимнинг олдида кузатишди. Кейин Жиззах шаҳрида кузатаëтган “Дамас” “Нексия”га алмашди. Мен “Ўзгазлойиҳа” институтига қанчадир пул тўлашим кераклиги учун бораëтган эдим. Кейин “Нексия”да келаëтганлардан биттаси орқамдан, биттаси олдимдан тушди. Олдимда келаëтган бола шартта орқасига ўгирилиб телефонимни олмоқчи бўлиб қўлимга ëпишди. Лекин телефоним чўнтагимда бўлганлиги учун қўлимдаги пулни шартта олиб қочди. “Дамас”да турган иккита йигит билан гаплашдим. Улар ўзларига мени кузатиш буюрилганини айтди. Ким буюрганини сўрасам, ўзингизга маълум-ку, деб кулади.\nШу ўринда Саида Қурбонова билан телефон алоқаси узилди ва у билан қайта боғланишнинг имкони бўлмади.\nУнинг ҳамкасби Маъмуржон Азимов сўзларига кўра, бундай пайтларда ҳуқуқ ҳимоячиларининг телефони блокировка қилиниши ҳам мумкин. Худди шундай ҳолат ҳуқуқ ҳимояси Ўктам Пардаев билан ҳам содир бўлган.\nМ.Азимов Саида Қурбонова ўзига нисбатан тазйиқларнинг тўхтатилиши талаби билан Жиззах вилояти ҳокимлиги, ички ишлар бошқармаси, миллий хавфсизлик хизмати бўлимларига мактуб тарқатиб юрганини билдирди.\n“Пахтакор тумани ҳокими Эргаш Солиев Саида Қурбонованинг қариндошларидан бўлган иккита фермерга: “Агар Саида Қурбоновани уйидан чиқариб юбормасанглар, сизларнинг фермер хўжаликларингизга катта миқдорда қарздорлик уюштириб бераман”, деб тазйиқ қилган. Кейин Пахтакор тумани ҳокими Саида Қурбонованинг 12 та қариндошини йиғиб келган ва “Навбаҳор” хўжалиги томонидан уни кўчириб юбориш талабини қўйишган”,- деди Маъмуржон Азимов.\nБу ўз ҳақ-ҳуқуқларини талаб қилаётган фермер аёлга нисбатан қариндошлари орқали биринчи тазйиқ кампанияси эмас. Бундан аввал ҳам уни калтаклаш, маҳалладан қувиб юборишга уринишлар бўлган.\nПахтакор тумани ички ишлар бўлимининг ўз исмини айтмаган ходими С.Қурбоновага тазйиқлар ўтказилаётгани, умуман норозилик намойишлари бўлгани ҳақидаги хабарларни рад этди.\n“Саидани уйидан чиқариб юборяпти, деган гап йўқ. У ўзининг катта уйида яшаяпти. Қайтанга Саиданинг ўзи биттасини чиқариб юбориши мумкин. Нима деяпсиз сиз! Ҳеч қандай норозилик намойиши ҳам йўқ. Халқнинг кайфияти яхши. Газ, электр бор. Келиб бемалол текшириб кўраверинг”,- деди ИИВ ходими.\nМ.Азимов эса расмийлар воқеанинг устида турса ҳам уни инкор қилиши мумкинлиги айтади. У ИИБнинг С.Қурбоновага босимлари тўхтамаслигини таъкидлар экан, расмийларнинг бундай муносабати аввалги тажрибалардан маълумлигини қўшимча қилди.\n“Лекин Саида Қурбонова ҳам чекинадиган аëл эмас. Ҳозир вилоят ҳокимига, вилоят ички ишлар бошқармасига, миллий хавфсизлик бошқармасига тарқатиб юрган хатида: “Мендан тортиб олинган сумка қайтиб берилмаса, менга тазйиқлар тўхтатилмаса, 8 март куни вилоят ҳокимлиги олдида норозилик акцияси уюштирман”, деган гаплар бор эди”,- деди М.Азимо


Пропискага оид қарорнинг уй-жой бозоридаги вазиятга таъсири қандай бўлди? / Ўзбекистон янгиликлари, энг сўнгги хабарлар\nБугун: Жума, феврал 28, 2020\nЖАМИЯТ 0 Шархлар 1929 кўрилди\nПропискага оид қарорнинг уй-жой бозоридаги вазиятга таъсири қандай бўлди?\n– Ўтган бир ҳафта давомида бирламчи бозорда нархлар 5-8 %гача юқорилаган\n– Иккиламчи бозордаги нархлар 3-5 %га пастлаган\nХабарингиз бор, ҳукумат қарори билан Тошкент шаҳри ва вилоятида бирламчи бозорда қийматидан қатъи назар (битим суммаси миқдори ҳатто 1 сўм бўлиши мумкин) уй-жой сотиб олган вилоятлик фуқаролар пропискага қўйилиши белгиланди. Пропискага эга бўлмай туриб иккиламчи бозорда турар жой сотиб олишга рухсат берилмади.\nDavletovuz каналида билдирилган фикрларга кўра, бу уй-жой бозоридаги тушкунликни янада кучайтирган.\nТошкент шаҳри ва вилоятида ўтган йиллар давомида иккиламчи бозорда қачонлардир ўз номига ўтказиб олиш умидларида таниши ё қариндоши номига уй сотиб олган ўн минглаб вилоятликларнинг ҳафсаласи пир бўлган. Пойтахт ва пойтахт вилоятининг бутун-бутун туманлари вилоятликларнинг "квартал"ларига айланган (бекорга Қашқадарё вилоятининг пойтахти Чилонзор деган гаплар пайдо бўлмаган). Дарвоқе, мулкка бўлган ҳуқуқнинг асосланмаганлиги, эгасизлик ва эртанги кунга ишончсизлик бу ҳудудларда коммунал хўжалик ва уй-жой бошқарувининг абгор ҳолатининг сабабларидан биридир.\nБусиз ҳам тубда бўлган иккиламчи бозор нархлари тренди эълон қилинган янгиликдан сўнг яна қуйига қараб шўнғиган. Ҳудудларга қараб шу ҳафтанинг ўзида иккиламчи бозордаги нархлар 3-5 фоизга пастлаган.\nБирламчи бозорда уй-жой (тайёр ё котлован босқичида) қурувчи ё девелоперлар вазиятдан спекулятив мақсадларда фойдаланишга уринмоқда (прописка олиш умидидаги вилоятликлар учун атайин ажиотаж ҳосил қилинмоқда). Ўтган бир ҳафта ўн кун давомида таклиф нархлари 5-8 фоизгача юқорилаган (юқори доирадаги лоббизмдан асосий мақсад ҳам аслида шу бўлган).\n"Тавсиямиз, агар маблағингиз бўлса, бирламчи бозордан уй олишга шошилманг, айниқса, қуриб битирилмаган уйлардан сотиб олишга. Спекуляция эффекти бир муддат ўтиб сўнади. Чунки айни пайтда пойтахт регионида талабдан кўра таклиф ҳаддан зиёд кўп", – қайд этади муаллиф.\nТаъкидланишича, мамлакатда ва умуман пойтахтда уй-жой нархини белгиловчи асосий омил прописка институти эмас, аҳоли даромадларининг ўсиши ҳисобланади. 2002-2008 йилларда пойтахтда уй-жой нархи 5-8 баробарга ошган, бу пайтда прописка режими энг кучайтирилган давр бўлган. 1996-1999 йилларда уй-жой нархи 2-3 баробар арзонлаган. Ваҳоланки, бу даврда пойтахт регионида прописка режими очиқ бўлган, лекин аҳоли даромадларида кескин пасайиш бўлган. Охирги 2 йилда аҳолининг реал даромадларида ўсиш кузатилгани йўқ, кейинги 3 йилда ҳам бунга ишоралар кўринмаяпти.\nКузатувларга кўра, Golden House Mirabad Avenue'даги уйларнинг энг арзонини 1 кв.м 18,1 млн.сўмдан таклиф этмоқда, бир ҳафта аввал 15,4 млн.сўм эди. Пентхаусдаги квартиралардан бирига 6,9 млрд.сўм нарх қўйилган.


Латвия ҳукумати Ўзбекистон фуқаролари учун стипендиалар таклиф этади\n22 Фев, 2021-й. Грантлар\nЎзбекистон Республикасиниг Латвиядаги Элчихонаси томонидан ушбу давлатнинг Фан ва таълим вазирлиги билан ҳамкорлик алоқалари йўлга қуйилган бўлиб, ҳозирда таълим ва датқиқот соҳаларига грант маблағларини жалб қилиш бўйича фаол ишлар амалга оширилаётгани маълум қилинди.\nШу боис, Латвия ҳукуматининг Таълимни ривожлантириш бўйича Давлат агентлиги 2021/2022 ўқув йиллари учун Ўзбекистон Олий таълим муассасалари илмий ходимлари, ўқутувчи ва талабалари учун стипендия ва грантлар ажратишни режалаштирмоқда. Ҳужжат топшириш муддати: 2021 йил 1 апрель.\nУшбу стипендия ва грантлар 3 та дастур бўйича тақдим этилади:\n3. Ёзги мактаб.\nАгар сиз Латвия мамлакатида илмий тадқиқотлар ёки стажировка ўташ ниятида бўлсангиз Латвиянинг Таълимни ривожлантириш бўйича Давлат агентлигининг https://viaa.gov.lv/scholarships веб-саҳифаси орқали танишиб чиқиб, 2021 йилнинг 1 апрель санасига қадар ариза беришингиз мумкин.


Япония бош вазири Жанубий Курил муаммосини узил-кесил ҳал қилмоқчи - Hidoyat.uz\nАсосий саҳифа Янгиликлар Дунё янгиликлари Япония бош вазири Жанубий Курил муаммосини узил-кесил ҳал қилмоқчи\nЧоп этилди Oktabr 27, 2020 Япония бош вазири Жанубий Курил муаммосини узил-кесил ҳал қилмоқчиda fikr bildirishni o'chirish\nЯпониянинг янги бош вазири Есихидэ Суга Россия билан ҳудудий масалаларга нуқта қўйишни истаётганини маълум қилди.\nМаълумки, Токио анчадан буён Кунашир, Шикотан, Итуруп ва Хабомаи оролларига даъво қилиб келади. Кун чиқар мамлакат ушбу оролларни ўзининг “шимолий ҳудуди” деб ҳисоблайди.\n“Шимолий ҳудудлар муаммосини келажак авлодга қолдирмай, ҳозирданоқ ушбу масалага нуқта қўйиш лозим. Россия билан олий даражада самимий мулоқот олиб бориш йўли билан Япония – Россия муносабатларини ҳар томонлама ривожлантиришни мўлжаллаяпмиз, жумладан тинчлик шартномасини имзолашни ҳам”, — деди Суга парламент олдида сўзга чиқиб.\nСугадан олдинги бош вазир Синдзо Абэ Россия билан мулоқотда жуда фаол ҳаракат қилди: Россия президенти Владимир Путин билан 27 бор учрашди. 2018 йил Сингапурда Абэ амалда Япониянинг асосий танлаган йўналишидан, яъни тўртта оролни қайтариб беришни талаб қилишдан чекинди ва Москва билан музокараларни совет-япон қўшма декларацияси асосида олиб боришга ўтди. Бу ҳужжатда фақат иккита орол – Хабомаи ва Шикотан ҳақида гап боради.\nЁсихидэ Суга сентябрь ойида Путин билан учрашган. Суҳбат якунида янги бош вазир Абэ олиб борган сиёсатни давом эттиришини маълум қилганди.\nРоссия билан Япония ўртасидаги муносабатларга ҳалигача икки давлат ўртасида тинчлик шартномаси имзоланмагани соя ташлаб келмоқда.


Мигрантлар Екатеринбург полиция бўлимида\nЕкатеринбург прокуратураси “Зўравонликка қарши ҳаракат” раҳбари Вячеслав Башковнинг Россия президенти Владимир Путин қарори устидан қилган шикоятини кўриб чиқишдан бош тортди. Президент имзолаган бу қарор¸ айтилишича¸ маҳаллий полицияга меҳнат муҳожирларини оммавий тартибда ҳибсга олиш ва текширишга рухсат беради.\nОзодлик мухбири билан суҳбатда Вячеслав Башков президент Путиннинг “махфий” бу буйруғини “аксилконституциявий” деб атади.\n“Зўравонликка қарши Екатеринбург ҳаракати” мувофиқлаштирувчиси Вячеслав Башков Екатеринбург прокуратурасини судга берди.\nҲуқуқ ҳимоячиси Вячеслав Башков Россия президенти Владимир Путиннинг жорий йил 20 апрелда қабул қилинган 75-сонли “махфий” буйруғи қонунийлигини текширишни сўраб, прокуратурага мурожаат қилган, аммо рад жавобини олган.\n“Ҳеч қаерда эълон қилинмаган бу ҳужжат полицияга мигрантларни ҳибсга олиш ва оммавий тартибда текширишга рухсат беради”, дейди Озодлик билан суҳбатда Вячеслав Башков:\n- Мен охирги 6 йил давомида жамоатчилик кузатувчиси бўлиб ишладим. Ўшанда мен маҳаллий полициянинг “Нолегал мигрант” амалиётлари борасидаги ҳисоботларига эътибор қаратдим. Қайси асосда одамлар кўчаларда қўлга олинаяпти¸ деган саволга жавоб излаб, биз юзлаб ва минглаб одамнинг жамоатчилик жойларида қўлга олинаётганини аниқладик. Қизиғи, ушланганлардан 80-90 фоизи яна қўйиб юборилаётган экан. Бизга бу амалиётлар шубҳали кўринди.Чунки “Полиция тўғрисида”ги Федерал қонунда бундай асоснинг ўзи йўқ! - деди Вячеслав Башков.\nҲуқуқ фаоли полициянинг мигрантларга нисбатан бедодлиги устидан олдинги йиллар давомида қилган шикоятлари озми-кўпми қондирилган бўлса, 2017 йилдан бошлаб прокуратура ва полиция “оммавий ҳибсларга президент рухсати бор” деган жавоб беришга ўтганини айтади:\n- Бу йил ҳам полициянинг ноқонуний ҳаракатларига қарши чиқмоқчи бўлганимда, прокуратура “Жорий йилги қўлга олишлар ҳаммаси қонуний – мигрантлар президентнинг шахсий буйруғи асосида ушланмоқда!”, деган жавобни берди. Менга келган жавоблардан, ҳақиқатан, президентнинг 75-сонли буйруғи борлиги тасдиғини олдим. Аммо ҳужжатнинг ўзини оддий одамлардан ҳеч ким кўргани йўқ! Прокуратурага қилган яна бир мурожаатимдан бу ҳужжатнинг ҳатто прокуратура базасида йўқ эканлигини билдим. Конституцияга кўра, прокуратура ва полициянинг жамоатчиликка эълон қилинмаган ҳужжатларга буйсинишга ҳаққи йўқлигини тушунтиришга уриндим. Полиция шу қарорга таяниб олган, прокуратура эса “Биз президентни назорат қила олмаймиз”, деган баҳонани рўкач қилмоқда, дейди Вячеслав Башков.\nРоссия президентининг Башков тилга олган буйруғини на kremlin.ru расмий сайти ва на бошқа расмий манбалардан топишнинг имкони бўлди.\nЕкатеринбурглик ҳуқуқ фаоли бундай ҳужжатни ўз кўзи билан кўрган бирорта юрист ва адвокатни топа олмаганини ҳам қўшимча қилди.\nУ Озодликка Свердловск вилоят прокуратураси расмий жавоби нусхасини ҳам тақдим этди.\nСуҳбатдош 75-сонли “махфий” буйруқ ё жамоатчиликка эълон қилиниши ёки бекор қилиниши зарурлигини айтади.\nВячеслав Башков Фейсбукда “Мигрантлар манфаатини кўзлаб Екатеринбург прокуратурасига қилинган шикоят” мавзуси остида махсус саҳифа очди.\nБашков бу ҳужжатга¸ айниқса¸ Марказий Осиё давлатлари дипломатик ваколатхоналари, хусусан Ўзбекистон консуллиги ва бошқа давлат ҳамда жамоатчилик ташкилотлари эътибор қаратиши керак, дейди:\n- Прокуратура ўз фаолиятсизлигини ва полиция унинг назоратидан чиқиб кетганини тан олиши керак. Кўрамиз нима бўлишини. Бундай тартибда олиб келинган одамлар, ҳужжатлари жойида бўлса озод этилиши керак ва полиция улардан кечирим сўраши лозим, дея якунлади фикрини Вячеслав Башков.\nВячеслав Башков: Полиция меҳнат муҳожирларидан кечирим сўраши керак!\nОзодлик Москвада янги йил арафасида меҳнат муҳожирларини оммавий текшириш операциялари авж олаётгани тўғрисида хабар бериб келмоқда. Олиб борилаётган оммавий рейдларни полиция “муҳожирларнинг жиноятларга алоқадорлигини текшириш” билан изоҳламоқда.


Ҳусния Пардаева. Маҳрумият (ҳикоя) | www.ziyouz.uz\nБош саҳифа Ўзбек насри онлайн антологиясиҲусния Пардаева (1981)Ҳусния Пардаева. Маҳрумият (ҳикоя)\nМиямга у ютуққа эришгандир ёки амалдор бўлгандир, деган фикр урилди. Ҳаётдан мамнун кишиларни кўрганда негадир одамнинг дили яйраб кетади. Беихтиёр ундаги ҳис атрофдагиларга ҳам кўчиб, кишиларнинг юзида табассум жилваланади. Кимдир истеҳзоли, баъзилар ҳавасланиб, мен кабилар ҳайратланиб қараб ўтдик. Бахтиёр эркак мендан узоқлашиб борар, бироқ унинг тантавор овози қулоғим остида жарангларди. Одам қачон ўзини бахтиёр ҳис этади? Орзуидаги малакка уйланганидами, севги шивиридан юраклар ҳаприқиб, нигоҳлар тўқнашганидами, фарзандлари бағрида яйраб-кулганидами, муваффақиятларини қадрлашганидами ёки мансаб пиллапояларидан одимлаганидами? Хуллас, ҳар ким бахтни ўзича ҳис этади. Мени эса бояги эркакнинг бахтиёрлиги сири қизиқтириб қўйганди. Айниқса, бахтини баралла айтиши жуда ғалати…\n— Э, ҳаёт қизиқ-да, — деди эркак ўзига ўзи гапириниб, — кўп умримиз йўлда ўтади…\nҲозирги тергашимдан эркакнинг жаҳли чиқиб кетса керак деб юрак ҳовучлаб турувдим, унинг юзига табассум югуриб, кўнглим хотиржам тортди.\n— Э, одамнинг бошига неки келса, тақдиридан дейишади. Тақдир менинг елкамга шундай залворли юкни ортмоқладики… Онам болалагимда «сабр қилсанг ғўрадан ҳалво битар» деган гапни кўп қайтарарди. Ўша пайтлари ҳолва билан дарахтдаги ғўранинг ўртасида қандай боғлиқлик бор, деб кўп ўйланар, лекин жавобини тополмасдим. Йиллар ўтиб, бошимга синовлар дўли ёққанида барчасини тушуниб етдим. Онам раҳматли ўзимники деб мени холамнинг қизига уйлантириб қўйди. Зубайдани ўз синглимдек кўрардим. Шу боис турмушимизнинг дастлабки йилларида унга кўниколмай, қийналдим. Икки йил яшаганимиздан кейин у фарзанд кўрмаётганидан сиқила бошлади. Мен ҳам болали бўлишимизни истардим. Лекин юрак ютиб, буни бировга айтолмасдим. Онам билан хотиним эса гоҳ отинга, гоҳ шифокорга боришарди. Бу орада мен ҳам шифокорга учрашиб, текширувлардан ўтдим.\nУчинчи йил ҳам ўтди. Бир куни уйга қайтсам, хотиним йиғлаб ўтирибди. Сабабини сўрасам, йиғиси баттар кучайди.\n— Нега менга уйландингиз ўзи? Холам келин қиламан десаям, сиз унга уйланмайман дейишингиз керак эди, — деди зорланиб.\n— Дўхтирлар айтаверишади, — дедим уни юпатишга уриниб, — мен аниқ биламан, сен она бўласан! Ана онам ҳам айтяпти-ку, сабр қилсанглар, ғўрадан ҳалво битар деб. Сабр қилайлик-чи, бир чораси топилиб қолар…\nХотинимга таскин беряпман-у, унинг жавдираган нигоҳларига қараёлмайман. Назаримда бизнинг сира боламиз бўлмайдигандек, уни шунчаки юпаётгандекман…\nРозиман, дегандек бош силкидим. Онамнинг кўнгли хотиржам тортиб, кўзини юмди-ю, қайта очмади. Отам болалагимда вафот этган, уни эслаёлмайман. Энди эса меҳрибоним онамдан айрилганим мен учун оғир зарба бўлди. Икки синглим ва аёлимга бош бўлиб, рўзғорнинг юкини елкамга олдим. Икки йил орасида сингилларимни турмушга узатдим. Қиз бола оиланинг фариштаси деб бежизга айтишмас экан. Сингилларим учирма бўлишди-ю, хонадонимиз файзсиз, ҳувиллаб қолгандек бўлди. Айниқса, боласиз уй гўристон каби жим-жит бўлар экан. Кундузи эру хортин ўзимизни иш билан чалғитамиз. Шом кириб, қоронғилик ўз ҳукмини ўтказа бошлаганида юрагимни ғалати ғашлик чулғаб олади. Эру хотин бир-биримизга қараёлмай, жим-житликда овқатланамиз. Кейин эса сукунатдан юраклар тарс ёрилай дейди. Кўзим телевизорда-ю, хаёлим олисларда. «Қачонгача шундай яшайман? Вақти келиб, мен ҳам оламдан ўтсам, бу уй кимсасиз бўлиб қоладими? Онамнинг чироғини мен ёқяпман, меникини-чи? Ўлимимдан беш-ўн йил ўтиб, мени одамлар эсидан ҳам чиқариб юборади…» деган аламли ўйлар юрагимни эзади. Инсон учун уни унутиб юборишларини ўйлашдан ортиқ даҳшатли изтироб бўлмаса керак. Бу ўй аввалига юрагингни, кейин ақлингни забтига олади. Кейин эса ўзингни бехосдан ҳозир ҳам яшамаётгандек ҳис этиб қоласан. Тириклигингга шубҳанг туғилиб, қўрқа-писа бармоғингни танангга югуртирасан. Тананг сезиб, тириклигингни сҳис қилганинг заҳотиёқ юрагингни қувонч эгаллайди. Яшаётганинга шукр қиласан…\nЎрнимга бориб ётгунимча ўзимни уйқуси бузилган одамдек тутаман-у, кўзимни юмаман. Аслида яна ўша хаёлларимни давом эттиришга киришаман…\n— Жавобимни беринг! Сиз билан яшашдан зерикдим! Ҳар куни бир хил ҳаёт, иш, ташвиш жонимга тегди. Гўристондек уйингиз мени ютиб юборай дейди. Холамнинг ҳурматини қилиб, шу кунгача чидадим. Энди чидамайман, кетаман! — деди Зубайда қатъийлик билан.\n— Сизга тегишимдан аввал анави синфдошим Арслоннинг менда кўнгли бор эди. Бир-икки марта йўлимни тўсиб, унга тегишимни сўровди. Мен ҳам рози бўлувдим. Лекин онам билан холам сизга тегишимга мажбур қилишди. Тақдиримга лаънат айтиб, турмушга чиқувдим. Олти ой олдин Арслоннинг хотини Мавлуда шўрлик оламдан ўтди. Уч боласи чирқиллаб қолди. Тунов куни онамникидан қайтаётсам, Арслонни яна кўриб қолдим. «Агар эрингдан ажрашсанг, сенга уйланаман, болаларимга оналик қиласан», деди. Бир умр манави ҳовлида сўппайиб ўтгандан кўра, ўшанинг болаларига она бўлсамми деб ўйлаб қолдим. Шунинг учун ҳам жавобимни беринг!\nКечқурун уйга қайтсам, жим-житлик. Ҳатто ҳовлининг чироғи ҳам ёнмаганини кўриб, юрагим шувиллаб кетди. Уйга кирсам, хотиним йўқ. Эрталабки гапимдан аччиқланиб, онасиникига кетгандир-да, деб ўйладим. Уни олиб келишга ғурурим йўл бермади. Эрталаб ўзи қайтиб келади, деб кута бошладим. Эшик тиқ этса, ўрнимдан туриб, дарвозага югураман. Назаримда Зубайда дарвоза орқасида аччиқланиб туриб қолгандек, чиқишимни кутаётгандек туюлади. Тонг отгунча зўрға чидадим. Эрталаб ишга боришдан аввал хотинимни уйга олиб келиб қўймасам бўлмаслигини англаб, холамникига бордим. Дарвозани тақиллатишим билан поччам чиқиб келди. Мени кўриши билан қовоғини солиб, саломимга алик олмасдан уйга кириб кетди. Бироздан кейин чиққан холамнинг йиғлаганидан бўлса керак кўзлари қизариб кетганди.\n— Сенга, опамга ишониб, қизимни берувдим. Опамнинг тупроғи совумасидан қизимни қувиб соласан деб ўйламагандим. Ниятинг нима ўзи? Боласиз юрганлар бир сенларми? Ана, Носир буванинг ўғлиям юрибди-ку, ўн йилдан бери бефарзанд бўлиб…\n— Хола, мен ҳеч нарса қилмадим. Қизингизнинг ўзи… — дедим қолганини айтолмай.\n— Қизим-ку, аҳмоқлигига бориб, айтадиганини айтибди. Лекин сен эс-ҳушингни йиғиб олсанг бўлмайдими? Арслон ҳам хотинини ўлимини кутиб ўтирган экан-да. Мен тирик эканман, қизим икки дунёдаям ўшанга хотин бўлмайди… — деди холам йиғлаб.\n— Хола, мен Зубайдани олиб кетгани келдим. Жаҳл устида уям, мен ҳам гапирдим. Лекин унга айтинг, уйга қайтсин, — дедим бошимни эгиб.\n— Йўқ, болам, сиз ҳеч қандай хато иш қилмадингиз. Лекин одамлар оёғи билан эмас, тили билан юради-да. Ўзингизга маълум, қизимнинг оиласи бузилган. Неварам кўзимнинг оқу қораси. Шу икковини деб яшаб юрибман-да. Бироқ одамлар сизни ижарага қўйганимни, қизим билан бир эшикдан кириб чиқаётганингизни тўғри тушунмаган шекилли, гап-сўзни кўпайтиришяпти. Шунга сизниям, қизимниям номига доғ тушмасин дейман…\n— Хола, кечирасиз-у, қизингизни нега турмуши бузилган? — сўрадим илк бор юзимни қаттиқ қилиб.\n— Хола, агар рози бўлсангиз, мен қизингизга уйланаман. Менинг ҳам оилам бузилган. Олти йил мобайнида аёлим билан яшаб, фарзандли бўлолмадик. Энди буёғига неварангизга меҳр бераман, кўнглингизни тўқ қилинг, — деб юборганимни билмай қолдим.\nХолани кузатиб қўйдим-у, нима деб юборганимни ўйладим. Шу пайтгача холанинг қизига бир оғиз ҳам гапирмагандим. Унга уйланиш фикри қандай хаёлимга келди, ўзим ҳам ҳайронман. Балки холанинг меҳрибонлиги, куюнчаклигидан юрагим бўшашиб, уникидан кетишни истамаганимдан шундай деб юборгандирман…\n— Хола, қизингиз билан гаплашдингизми? Менинг гапларимни айтдингизми? — сўрадим аранг.\n— Хола менинг қарорим қатъий. Тақдиридан тинмаган инсон бир умр суққабош, бахтсиз бўлиши керак эмас-ку. Мен оилали бўлишни истайман. Қизингизни берсангиз уни ҳам бахтли қилишга ҳаракат қиламан!\n— Болам, сиз ҳам менга ўз ўғлимдек бўлиб қолдингиз. Сутдан оғзи куйган қатиқни ҳам пуфлаб ичади, дейишади. Қизим ҳам ҳозир қайта турмуш қуришдан чўчияпти. Иккинчи марта алданмай деяётгандир-да…\nЭртасигаёқ домла чақиртириб, никоҳ ўқиттирдим. Кампирнинг севинчи ичига сиғмайди. Айниқса, Ҳаётхоннинг ўғли Миродил «дада»лаб мени ҳоли-жонимга қўймайди. Гарчи ўзганинг пуштикамари бўлса-да, боланинг бағрингга суқилиши, меҳр билан талпиниши кишида таърифлаб бўлмас ҳаяжон қўзғар экан. Юрагим бундай ҳаприқишлардан ёрилиб кетмасайди деб қўрқардим…\nБироқ ой ва қуёш ўрин алмашганидек бахт ва бахтсизлик ҳам ёнма ён юрар экан. Бир куни ишлаётиб, ошқозонимдаги қаттиқ оғриқдан додлаб юбораёздим. Ҳамкасабамнинг тавсияси билан оғриқ қолдирувчи дори ичдим.\nБир неча кун шу ҳолат давом этди. Бир куни хотиним мени озиб кетаётганлигимни айтиб, соғлигимни сўради. Юрагим увишиб кетди. Кўзгуга қарадим-у, ҳақиқатан ҳам анча ориқлаб кетганлигимни пайқадим. Ўша куниёқ шифокорга учрашдим. Текширувдан кейин шифокор таҳлил натижалари эртага тайёр бўлишини айтди. Қалбим ношухликни сезгандек бўлаверди. Ўзимни қўлга олиб, уйга қайтдим. Туни билан ухлаёлмадим. Тушимга қўрқинчли, ғалати ҳодисалар кириб чиқди. Ҳаётхон билан Миродилнинг мендан аччиқланиб, узоқлашаётгани, мен эса уларни олиб қолиш учун ортидан чопаётганимми-ей… Хуллас, қуёш чиқмасидан уйғониб, ҳовлидаги гулларни суғордим. Турфа хил гулларга қараб, кўнглим ёришди.\n— Буни ҳали ойимга ҳам айтолмадим. Биринчи бўлиб, сиздан суюнчини олай дедим-да. Худо хоҳласа, яқинда сиз ота, Миродил ака бўлади! Энди суюнчисини берасизми?! — дея кафтини тутиб, жилмайиб турган Ҳаётхон кўзимга оловдек кўриниб кетди.\nБу дамлардан қандай воз кечиш мумкин? Дунёдаги энг қувончли хушхабарни эшитиб турсанг, ёнингда аёлинг бахтдан кулиб турса… Шу дамда ўлгим келмай, юрагим сиқилди. Яшашим, ҳеч қурса боламни кўриб қолишим кераклигини ўйлаб кетдим…\nКунлар ойларга уланди. Ҳар гал шифокорнинг гапи эсимга тушиб, онколог шифокорга учрашим кераклигини ўйласам, кўзимга дунё тор кўриниб кетади. Гўё хавфли ўсма касалликлари шифокорига учраб, ўзимни ўлимга маҳкум этаётгандек ҳис қилиб кетаман. Бироз бўлса-да, бу учрашувни ортга суриб, умримни узайтиргим келади…\nҲомила етти ойлик бўлганида аёлим фарзандимизнинг жинсини аниқлаб келди. Ўғил бола экан! Бу хабарни эшитганимда қай аҳволга тушганимни тасвирлаб беролмайман! Бир пайтлар мен ҳаётдан изсиз ўтиб кетяпман, ўлимимдан кейин мени унутиб юборишади, деган аламли изтиробларим шу биргина хушхабарнинг олдида ҳавога учирилган шардек ёрилиб кетди. Қалбимда энди аввалгиданда кучлироқ умид, истак пайдо бўлди. Энди бежиз яшамаганимни англаб, кўнглим хотиржам тортса, боламни ўз кўзим билан кўриш, уни бағримга босиш истаги устунлик қилиб, умид учқунимни алангалатарди.\nБахтдан сармаст кунимда оғриқ яна забтига олди. Ишга кетаётиб, оғриқдан букчайиб қолдим. Бу аҳволда уйга қайтсам, хотинимни чўчитиб юборишимни ўйлаб, ноилож шифохонага бордим. Шифокор текширув ўтказиб, таҳлил олишга юборди. Бир неча соатдан кейин таҳлил натижалари чиқди. Ошқозонимдаги яра хавфли ўсма касаллиги экан.\n— Ўзингизни қўлга олинг. Хавфли ўсма касаллиги бу…\n— Сиз даволанишингиз керак. Жарроҳлик амалиётида ўсмани олиб ташлаймиз…\n— Лавозимимни кўтаришмоқчидир-да. Одамларнинг ичида юриб, тажрибаси ортсин, кейин биз тайинлаган лавозимда бемалол ишлайди дейишаётгандир-да, — дедим ёлғонлаб.\nХотиним туни билан сафарга керакли барча нарсани сумкамга жойлади. Эрталаб ўғлим билан хайрлашиб, йўлга отландим. Дарвозадан чиқяпман-у, ортимдан термилиб қолган муштипар қайнонам, меҳрибон Миродилим, фазилатлари беқиёс аёлимни ташлаб кетишга кўзим қиймайди. Уларни яна кўраманми ёки йўқми, деган савол юрагимни қиймалайди…\nЖарроҳлик хонасига кириб кетаётганимда хаёлимда фақат битта ўй — оталикдан маҳрум этилаётганим алами чарх урарди. Бу маҳрумият қайси айбим эвазига берилаётганини, орзуларим бу йўлда қурбон бўлганини ўйласам… Фарзандсиз умр орзу-мақсадсиз яшаш демакдир. Мен эса орзуйимга яқин қолганимда оёғим сирпаниб тубсизлик қаърига шўнғиб боряпман…\n← Аввалги Аввалги Ҳусния Пардаева. Бургутнинг сўнгги парвози (ҳикоя)\nКейинги → Кейинги: Муҳаммад Зиё. Фасл (ҳикоя)


Тўлиқ исми: Қироат ва тажвид илмида замонамизнинг йирик уламоларидан Шайх Айман ибн Рушдий ибн Шайх Муҳаммад Амин Сувайд ҳиж. 1374 йил, 10 зул-қаъда ойи / мил. 1955 йил, 26 июнъ куни Суриянинг Дамашқ шаҳрида таваллуд топган. Ёшлиги ва илм йўли: Шайх Айман Рушдий ҳафизаҳуллоҳ 1967 йил бошланғич мактабнинг 3-синфида таҳсил…\nЎзбекистон мусулмонлари идорасининг кутубхонасида сақланаётган “Катта Лангар Қуръони” номи билан аталадиган Қуръони каримнинг нусхаси дунёдаги энг қадимий ва нодир қўлёзма асарларидан ҳисобланади.\nБисмиллаҳир роҳманир роҳим Қуръони Каримга боғланган ҳар бир инсон ва ҳар бир нарса улуғ бўлади. Аллоҳ таоло Қуръонни Жаброил алайҳиссалом орқали ерга туширди. Ва шу сабабли Жаброил фаришталарнинг энг улуғи бўлди. Аллоҳ таоло Қуръони каримда: “Ким Аллоҳга, Унинг фаришталарига, Пайғамбарларига, Жаброилга ва Микоилга душман бўлса, албатта, Аллоҳ кофирларнинг душманидир”, деган. Қуръон…\nқилади Қуръон Батафсил\nХатми Қуръон тадориги Қуръони Каримни энг тези уч кун, кўпи билан бир ойда бир хатм қилиш тавсия этилган. Айрим уламолар хатм муддати бир ойдан ошиб кетиши макруҳ дейишса, айримлари қирқ кундан ошиб кетишини макруҳ санайдилар. Уч кундан кам муддатда хатм қилиш ҳам кўпчиликнинг наздида макруҳдир.\nҲАЙЗ ҲАҚИДА САККИЗ ҲУКМ - 11,454 марта ўқилган


Икки ойдан ортиқ вақтдан буён барча хўжалик юритувчи субъектлар учун ҳисобварақ-фактураларни электрон расмийлаштириш тизими тўлиқ жорий этилмоқда. Унга кўра, ЭҲФ товар-транспорт юкхатлари ва товар-моддий бойликларни олиш учун ишончнома вазифаcини ўтаяпти. Жорий йилнинг шу даврига қадар ушбу тизимдан фойдаланувчилар сони 145 мингдан ортди.\nЭҲФни кенг қўллашдан катта мақсадлар кўзланган: қоғозбозликни камайтириш, харажатларни қисқартириш, вақтни тежаш каби. Хўш, амалда бунга қай даражада эришилмоқда? Янги тизим тадбиркорлик субъектларига кутилганидек енгиллик бера олаяптими?\nБу ҳақда фойдаланувчилар нима дейди?\n— Қоғоз шаклидаги ҳисобварақ-фактура тизимида ишлаган пайтимиз харажатларимиз кўп эди, анча вақт ҳам йўқотар эдик, — дейди “Қоракўлдон маҳсулотлари” акциядорлик жамияти ҳисобчиси Латифжон Вафоев. — Масалан, биргина ҳисобварақ-фактура расмийлаштириш учун, дейлик, 2 дона қоғозга 228 сўмлик харажат қилардик. Ҳисобварақ-фактурани керакли манзилга етказиш ва олиб келиш учун ҳеч бўлмаганда 2 800 сўм йўл ҳақи сарфланар эди. Шу иш учун ходимга ҳар куни энг камида кунига 4000 сўм иш ҳақи ҳисобланган. Хуллас, бир дона ҳисобварақ фактурани расмийлаштириш учун жами 7 028 сўм минимал харажат қилишга тўғри келар эди. Ҳозир буларнинг бари ўзгарди. ЭҲФни шакллантириш ва уни ҳатто энг узоқ ҳамкорларга юбориш учун бир неча дақиқа етарли бўляпти. Курьерга мутлақо эҳтиёж қолмади, ҳатто қоғозга ҳам. Ҳаммаси электрон шаклда тез ва осон ҳал бўляпти. Харажатларга келсак, бугунги кунда расмий ЭҲФ операторлари ҳар бир электрон ҳисобварақ-фактура учун ўртача 300 сўмдан 700 сўмгача нарх белгилаган. Ҳисоб-китоб қилсак, ҳар бир ҳисобварақ-фактурани электрон шаклда расмийлаштириш орқали 6378 сўм миқдордаги маблағни тежашга эришаяпмиз. Бир ойда 10 мингта ҳисобварақ-фактура шакллантирилса, ўрта ҳисобда 63 780 000 сўм иқтисод қилиш дегани бу.\n— Аввал ҳар бир ҳисобварақ фактурани қоғозда йиғиб боришга мажбур эдик, — дейди “Илм шуъласи канцелярия моллари савдо комплекси” ҳисобчиси Ирода Калдибаева. — Бу албатта, маълум бир харажатларни талаб этарди. Энг ёмони, бундай ҳолатда ҳужжатни узоқ муддат ишончли ва хавфсиз сақлашга ҳеч қандай кафолат йўқ эди. ЭҲФни эса қоғозда йиғиб бориш шарт эмас. Негаки, улар роуминг операторида 10 йил, ЭҲФ тизими операторларида эса 5 йил давомида хавфсиз сақланади. Яна бир муҳим жиҳати шундаки, ЭҲФ тизими операторлари 24/7 режимида ишламоқда. Бу исталган вақтда зарур ҳужжатларни керакли манзилга ҳеч бир муаммосиз юбориш имконини беряпти.\nКўп берилаётган саволларга жавоб\nЮқорида таъкидлаганимиздек, мамлакатимизда ЭҲФ тизимига тўлиқ ўтилаётганига кўп вақт бўлгани йўқ. Шу сабабли янги тизимдан фойдаланишда ҳануз саволлар туғиляпти, кези келганда айрим тушунмовчиликлар юзага келяпти.\nМана, масалан, йирик корхоналарда ЭҲФни корхона раҳбари ёки бош ҳисобчиси томонидан эмас, ишонч билдирилган жисмоний шахс жўнатиш ва қабул қилиш имконияти борми, деган саволга кўп дуч келяпмиз. Ҳа, бундай имконият бор. Аниқроқ айтадиган бўлсак, оператор сайти орқали ишонч билдирилган жисмоний шахсларга электрон рақамли имзо билан кириш имконияти яратилган. Корхона ЭҲФ операторига ўз дастурида ходимларга “роль” яратиб бериши мумкин. Яъни, қайси ходим тизимда қандай ишга масъул экани белгилаб берилади.\nШакллантирилган ва жўнатилган электрон ҳисобварақ-фактураларга тузатиш киритишнинг имкони бор ёки йўқлиги ҳам аксарият хўжалик юритувчи субъектлар вакилларини қизиқтиряпти. Сотувчи томонидан юборилган, аммо харидор тасдиқламаган ЭҲФни сотувчининг ўзи бир томонлама бекор қилиши мумкин. Харидор томонидан тасдиқланган бўлса, янги таҳрирдаги Солиқ кодексида назарда тутилган тартибда қўшимча ёки тузатилган ҳисобварақ-фактурани тақдим этади.\nҚачон ва қай манзилда бўлишдан қатъий назар смартфон орқали электрон ҳисобварақ–фактураларни имзолаш, юбориш ва қабул қилиш мумкин. Марказимиз томонидан ишлаб чиқилган E-factura мобил иловаси ана шундай қулай ва тезкор хизматни тақдим этади.\nМазкур мобил илова ёрдамида солиқ тўловчининг шахсий кабинетига кириш, келган электрон ҳисобварақ фактураларни кўриш, уларни электрон рақамли имзо билан тасдиқлаш, шунингдек, эслатма ва хабарномалар олиш имконияти мавжуд.\nУшбу илова АррStore ва GooglePlay да жойлаштирилган бўлиб, уни юклаб олиш учун Давлат солиқ қўмитасининг расмий сайтидаги ҳаволадан фойдаланиш мумкин. Мобил илова ўзбек ва рус тилларида ишлаб чиқилган.\nТадбиркорлик субъектларида тизим билан боғлиқ қандайдир савол ёки тушунмовчиликлар юзага келса, Марказимизнинг info@rouming.uz ёки https://rouming.uz/contacts электрон манзилларига мурожаат йўллаш имкони бор. Мурожаатда кўрсатилган масалаларга мутахассисларимиз томонидан аниқ ва батафсил жавоб қайтарилади.\nШунингдек, Марказимизнинг rouming.uz сайтида электрон ҳисобварақ-фактурани жорий этишга оид норматив-ҳуқуқий ҳужжатлар, тизимга доир янгиликлар, савол-жавоблар, қўлланмалар ва бошқа зарур, фойдали материаллар билан яқиндан танишиш мумкин.\n“Янги технологиялар” илмий-ахборот маркази етакчи мутахассиси


3937 Ўқиш режими + -\nАбдуллоҳ ибн Аббос Расулуллоҳ (соллаллоҳу алайҳи васаллам)нинг амакиларининг ўғли бўлиб, Набий (алайҳиссалом)нинг ишларини кўриб, улар билан бирга ўтириб, сўзларини эшитиб ўсди. Расулуллоҳ (соллаллоҳу алайҳи васаллам)Абдуллоҳ ибн Аббоснинг ҳаққига туғилган куниёқ дуои хайр қилганлар, яъни:«Аллоҳим, уни динда фақиҳ қилгин ва унга таъвилни билдиргин», деб дуо қилдилар. Баъзи ўринларда Расулуллоҳ (соллаллоҳу алайҳи васаллам) унга ҳамроҳ бўлганлар ва унга болалигидаёқ ўзларининг машҳур ҳадисларини айтиб берар эдилар. Жумладан:«Ҳар қандай ҳолатингда Аллоҳни ёдингда тут, у ҳам сени ҳифзу ҳимоясига олади. Аллоҳни ёдингда тутсанг, уни рўпарангда топасан». Расулуллоҳ (соллаллоҳу алайҳи васаллам) вафот этган пайтларида унинг ёши ўн учда эди. Шунингдек, Ибни Аббос илмни севувчи, Қуръон ва суннатга бор вужуди билан интилган кимса эди. Шунинг учун у Расулуллоҳ (соллаллоҳу алайҳи васаллам) билан бирга ғазотларда қатнашган, у киши билан осон ва қийинчиликда бирга умр ўтказган, унинг чақириғининг аввалида ва неъмат мукаммал бўлганидан сўнг ҳам у Зотга ҳамроҳ бўлган саҳобалардан илм ўрганишни истади. Сўнгра саҳобалардан Расулуллоҳ (соллаллоҳу алайҳи васаллам)нинг ҳадислари ва Қуръоннинг маъноларини ўрганишга қарор қилди. Бир куни у дўстига:«Бугунги кунда Расулуллоҳнинг (соллаллоҳу алайҳи васаллам) саҳобалари кўпдир. Кел, улардан илм ўрганамиз», деди. Дўсти унга:«Қўйсангчи, эй ибни Аббос, одамларни сенинг илмингга муҳтож жойлари бор, деб ўйлайсанми? Ахир уларнинг ичида Абу Бакр ва Умарлар бўлса», деди. Ибни Аббос айтади:« Сўнгра мен илм талаб қилишга киришдим. Дўстим эса чавондозлик ва отлар минишга киришди». Кунлар ўтди ва Ибни Аббос илм талаб қилишда тер тўкди. Ҳаттоки у олим ва фақиҳга айланди. Саҳобалар унинг олимлиги ва фақиҳлиги туфайли у билан машварат қилардилар. Расулуллоҳ (соллаллоҳу алайҳи васаллам)нинг саҳобаларидан кўплари вафот этиб кетдилар. Одамлар Ибни Аббоснинг илмига эҳтиёж сездилар. Одамлар унинг атрофида тўпланар, сўрар ва илмидан ўрганардилар. Дўсти унинг атрофидаги одамларнинг галасини унинг илмига ва фиқҳига эҳтиёжманд эканликларини кўради ва: «Эй Ибни Аббос, сен мендан кўра фақиҳроқ эдинг», деди. (Яъни келажакка мендан кўра яхшироқ назар солдинг). Ибни Аббос Расулуллоҳни (соллаллоҳу алайҳи васаллам) ва у Зот васият қилган талаби илмни яхши кўради. Сўнгра у илм талаб қилишга ва Расулуллоҳ (соллаллоҳу алайҳи васаллам)дан ҳаётлик пайтларида эшитилган сўзларини ўрганишга киришди. Шунингдек, Қуръон оятларининг тафсирини, ғозий ва ғазотларнинг хабарини ҳам ўрганишга киришди. Ибни Аббос илмни Расулуллоҳ(соллаллоҳу алайҳи васаллам)нинг саҳобаларидан ўрганди. Ибни Аббос ўзи ҳақида ривоят қилади. Бир пайтда у Расулуллоҳ (соллаллоҳу алайҳи васаллам)нинг саҳобаларидан бирида ҳадис борлигини билиб қолади ва ундан сўраб билиш учун шошилади. Лекин у ўша саҳобийни ухлаётган ҳолида топади. Нима қилишга қарор қилди экан? Ахир у Расулуллоҳ(соллаллоҳу алайҳи васаллам)нинг амакиларининг ўғли-ку?! Шундай бўлса-да, Расулуллоҳ(соллаллоҳу алайҳи васаллам)нинг амакиларини ўғли илм қадрини ва уламоларни ҳурматлашни биларди. Шунда у ридосини ёстиқ қилиб тахлаб, унинг остонасига қўяди ва шамол уни тупроқ билан бўяб ташлашига қарамай ўтиради. Унинг уйғонишини кутиб ўтирарди. Киши уйқусини тугатди. Ўрнидан туриб таҳорат олди ва кийимларини кийди. Эндигина чиқиб кетмоқчи эди ҳамки, қараса, Расулуллоҳ(соллаллоҳу алайҳи васаллам)нинг амакиларининг ўғли эшиги тагида ўтирибди ва ридосини ёстиқ қилиб, суятиб олибди. У:« Эй Расулуллоҳ(соллаллоҳу алайҳи васаллам)нинг амакиларининг ўғли, сени бу ерга нима етаклаб келди? Нима учун мени чақиртириш учун одам жўнатиб қўяқолмадинг?. Мен бориб ҳожатингни чиқарардим», деди. Шунда Ибни Аббос:« Одобли ўқувчи илмни ҳам, муаллимни ҳам эъзозлайли. Йўқ, ҳузурингга мен келишимга сен ҳақлироқсан», деди. Ундан ҳадис ва оятлар ҳақида сўраб ўрганади.* *(Холид Муҳаммад Холиднинг«Рижал ҳавла Расул», яъни «Расулуллоҳ(соллаллоҳу алайҳи васаллам)нинг атрофидаги кишилар»китобидан). Ундан «Бу оят қачон нозил бўлган? Расулуллоҳ (соллаллоҳу алайҳи васаллам) у оят ҳақида нима деганлар? Мусулмонларнинг ундаги аҳкомларга эргашишлари қандай эди?» деб сўрайди. Шу тарзда у саволида давом этади ва тушуниб, англаб, ҳаттоки жуда кўп илм ўрганади. Бир куни ундан: «Эй Ибни Аббос, бу илмга қандай етишдинг? Яъни бу илмни қайдай ўргандинг?» деб сўрашди. У: «Сўровчи тил ва фаҳмловчи қалб билан», деб жавоб қилди. Ибни Аббос Ислом олимларидан бир олимга ва диннинг фақиҳига айланди. У таъвил ва тафсирни ўрганди ва Расулуллоҳ (соллаллоҳу алайҳи васаллам)нинг масжидларида одамларга бир кун таҳорат, намоз, закот, ҳаж ва савдо-сотиқ каби ибодатларининг кайфиятини ва яна бир кун Қуръон тафсирини ва яна бир кун эса ғазот илмларини ўргатишга киришди. Шунингдек, бир кунини ҳадис ва яна бир кунини Ислом сабабидан уларга келган Аллоҳнинг неъматларини билишлари учун Исломдан олдинги араб тили ва араб халқларининг урф-одатларини ўргатиш учун бағишларди. Ибни Аббос одамларга илмни фақатгина ўзининг гапи ва сўзи билан ўргатибгина қолмасдан, балки унинг барча ишлари инсонлар учун таълим эди. Унинг уйида кўплаб фақир, мискин ва муҳтожларга таом бериларди ва йўловчиларга сув бериларди. Ўзи эса илм денгизи эди. Ундан барча баҳраманд бўларди. У обид бўлиб, Аллоҳнинг оятларини ўқир, уларга амал қилар ва одамларга ўргатарди. Ана кўрдингми эй ўғилчам, Расулуллоҳ (соллаллоҳу алайҳи васаллам)га бўлган муҳаббат ва суннатларига бўлган севги ибни Аббоснинг қалбида қандай эди. У қобилятли илм толиби бўлиб Набий алайҳиссаломнинг оли байтларидан бўлиш мақомидан ёмон шаклда фойдаланмади. Балки барча насаб ва обрў эгаларига илмда тавозули бўлиш,унга ҳурмат кўрсатиш ва уни қадрлашда гўзал наъмуна қолдирди. 1-савол: Расулуллоҳ (соллаллоҳу алайҳи васаллам) Абдуллоҳ ибн Аббос учун қандай дуо қилдилар? 2-савол: Ким «Сен мендан кўра фақиҳроқ эдинг, эй Ибни Аббос» деган?\nСен Зайд ибн Хориса ҳақидаги қиссани ўқиган пайтингда, у сени ҳайрон қолдирган эди. Энди мана бу эса сенга яна ҳам ажабланарлироқ бўлади. Бола ўз ота-онасиникидан бошқа кишиникида туришни яхши кўришлиги бу ҳозирги кунимиздаги болаларда ҳам баъзан содир бўлиб турадиган ишдир. Лекин она ўз боласини бировнинг уйига ҳадя қилиб юбориши бу жуда ғайриоддийдир. Лекин агар бу уй Набий (алайҳиссалом)нинг хонадонлари бўлса-чи? Унда бунинг ҳеч қандай ҳайратланарли жойи қолмайди. Қани айтинглар-чи, бизлардан қайси биримиз у Зотнинг борлигини ва ўзига яқинлигини билса-ю, болаларининг тарбиясига аралашувини, улар билан ўтиришини, вақтини у Зотдан ўрганиш билан ўтказишни ва у Зотни яқиндан кўришни орзу қилмайди дейсиз? Албатта, бу меҳрибон она Умму Сулайм бинти Малхон Ансориядир. Унинг Анас ибн Молик исмли ўғли бор эди. У боласини қаттиқ яхши кўрса-да, лекин Расулуллоҳ(соллаллоҳу алайҳи васаллам)га бўлган севгиси унданда кўпроқ эди. Шунинг учун у ўғлини Расулуллоҳ (соллаллоҳу алайҳи васаллам)га йўлдош бўлиши ва улар билан ҳамнафас бўлишини истади. Лекин у қай йўл билан Расулуллоҳ (соллаллоҳу алайҳи васаллам)нинг ҳузурларида яшайди? Умму Сулайм Расулуллоҳ (соллаллоҳу алайҳи васаллам)дан ўғли Анас у кишиниг истакларини бажариши учун бирга бўлишини сўради. Расулуллоҳ(соллаллоҳу алайҳи васаллам)га хизмат қилиб, буйруқларига бўйсунишини ва Расулуллоҳ (соллаллоҳу алайҳи васаллам) эса унга таълим бериб, динни тушунтириб, яхшиликни ўргатишларини илтимос қилди. Сен Умму Сулаймнинг бу тадбири ҳақида нима дейсан? Анас бунга рози бўлармикан? Онасининг уйи Мадинада бўлиб , Расулуллоҳ(соллаллоҳу алайҳи васаллам)нинг масжидларининг ёнидадир. Расулуллоҳ (соллаллоҳу алайҳи васаллам) ҳам Мадинада масжидга қўшни бўлиб яшардилар. Ўша вақтларда Анас ўн ёшда эди. Агарда сен унинг ўрнида, унинг замонида бўлганингда бунга рози бўлармидинг? Нима учун? Энди бундан сўнг Анас билан нималар содир бўлганини кўргин-чи. Дарҳақиқат, онаси уни Расулуллоҳ(соллаллоҳу алайҳи васаллам)га хизмат қилиши ва у Зотнинг ёнларида бўлиши учун бериб юборди ва:«Бу менинг котиб, яъни ёзишни биладиган ўғлимдир», деди ва Расулуллоҳ (соллаллоҳу алайҳи васаллам)дан унинг учун дуо қилишларини сўради. Расулуллоҳ (соллаллоҳу алайҳи васаллам) унинг ҳаққига нима деб дуо қилар эканлар? Улар: «Аллоҳим, унинг молини ҳам, зурриётларини ҳам кўп қилгин ва унга берган нарсаларингни баракали қилгин», деб дуо қилдилар. Анас Расулуллоҳга (соллаллоҳу алайҳи васаллам) ўн йил хизмат қилди: Соҳибини уйидан чақириб кел, мана бу нарсаларни масжидга ташлаб кел, садақани етказиб бер ва шунга ўхшаш ишлар. Расулуллоҳ (соллаллоҳу алайҳи васаллам)нинг хизматкорлари ҳозирги замон тушунчасидаги хизматкорлар эмасди. Расулуллоҳ (соллаллоҳу алайҳи васаллам)нинг уйлари кичкина ва таомлари ҳам жуда кам бўлган. Келинглар, энди Анаснинг ўзига қулоқ солайлик. Расулуллоҳнинг (соллаллоҳу алайҳи васаллам) қандай муомалада бўлганларини бизларга ривоят қилиб берсин. Анас айтади:« Расулуллоҳга (соллаллоҳу алайҳи васаллам) ўн йил хизмат қилдим ва ҳеч қачон улар менга «уф» демадилар ва:«Нима учун буни қилдинг?» ёки:«Нима учун буни қилмадинг?» демадилар. (Термизий ривояти). Яъни уни бу йўл билан урушмадилар ҳам, айбламадилар ҳам. Кел, энди уларнинг муомалалари қандай бўлганини кўрамиз. Шундай қилиб, Ҳабиби унга гўзал муомала қилардилар ва унга меҳрибонлик қилардилар. Унга тушунтирардилар. Қилган ишига ҳам, бирон ишни қилмагани учун ҳам ғазабланмадилар. Аксинча юмшоқ муомалада бўлиб, унинг ҳаққига дуо қилардилар. Анаснинг ҳикоя қилишича, бир куни уни Расулуллоҳ (соллаллоҳу алайҳи васаллам) ўз ҳожатлари учун юборадилар. Шунда Анас:«Аллоҳга қасамки, бормасман», деди. Лекин ичида Расулуллоҳ (соллаллоҳу алайҳи васаллам) унга буюрган заҳотлариёқ борадиган эди. Бормаслигини Расулуллоҳ (соллаллоҳу алайҳи васаллам)га айтганида улар сукут қилдилар, на гапирдилар ва на раддия қилдилар. Анас ташқарига чиқиб кетди. Сўнг Расулуллоҳ (соллаллоҳу алайҳи васаллам) чиқиб кетдилар. Озгина вақт ўтгандан сўнг Расулуллоҳ (соллаллоҳу алайҳи васаллам) кўчадан ўтиб кетаётиб қарасалар, Анас болалар билан ўйнаб юрибди. Расулуллоҳ (соллаллоҳу алайҳи васаллам) энди нима чора қўллайдилар экан ёки бўлмасам Анасга нима дер эканлар? Дарҳақиқат, Расулуллоҳ (соллаллоҳу алайҳи васаллам) очиқ чеҳра билан кулган ҳолда унинг қулоғига: «Эй Унайс (Анасгинам), мен буюрган ишга бордингми?» дедилар. Қаранглар, эй суюклиларим, Расулуллоҳнинг (соллаллоҳу алайҳи васаллам) ходимлари Анас билан муомалалари қандай эди? Қаранглар, уларнинг талабларини бажармасликка қасам ичган бола билан қандай йўл тутдилар. Улар ундан фақат илтимосларини бажаришини талаб қилмадилар, балки уни эркалатиб чақирдилар. Нима учун энди Расулуллоҳ (соллаллоҳу алайҳи васаллам) Анасга дўстларининг олдида эмас, қулоғига пичирлаб гапирдилар? Албатта, Расулуллоҳ (соллаллоҳу алайҳи васаллам) Анаснинг ўз дўстлари олдида яхши кўринишда намоён бўлишига харис эдилар ва у ҳақида яхшиликни билишларини истардилар (яхши фикрда бўлишларини истардилар). Энди Анас уларга нима жавоб қайтарар экан? Тезда бориб келармикан? Ҳа, дарҳақиқа,т Анас хурсанд бўлганча:« Эй Аллоҳнинг Расули, иншааллоҳ, тезда бориб келаман», дея чопиб кетади. Шуни билгинки, эй ўғилчам, Анас онаси ва укаларини ташлаб қўймади. Балки онаси ва укаларининг олдиларига кўп бориб турар ва Расулуллоҳ (соллаллоҳу алайҳи васаллам) ҳам аҳён-аҳёнда Умму Сулайимни зиёрат қилар ва Анаснинг уйида намоз ўқир ва уйнинг эгалари у Зотнинг орқаларида намоз ўқирдилар. Анас айтади:«Расулуллоҳ (соллаллоҳу алайҳи васаллам) одамларнинг энг гўзал хулқлиси эдилар. Бир куни улар мени ҳожатлари учун юбордилар. Мен эса «Аллоҳга қасамки, бормасман», дедим ва ичимда эса менга буюрган заҳотлариёқ бораман дедим ва йўлга чиқдим ва бозорда ўйнаб юрган болалар олдидан ўтиб қолдим ва мен ҳам улар билан ўйнашга тушиб кетдим. Бир пайт Расулуллоҳ (соллаллоҳу алайҳи васаллам) орқа гарданимдан ушладилар. Мен уларга қарадим ва улар кулиб:« Эй Унайс (Анасгинам), мен буюрган ишга бориб келгин», дедилар. Мен: «Ҳа, бориб келаман, эй Аллоҳнинг Расули», дедим. Келинг, энди эй болаларим, Анаснинг бундан кейинги ҳаётини томоша қиламиз. Дарҳақиқат, унинг намози Расулуллоҳ (соллаллоҳу алайҳи васаллам)нинг намозларига ўхшаш эди. Нима учун бундай ҳам бўлмасин. Ахир Анас у кишининг дўсти, уларни кузатиб турувчи ҳамроҳларидир ва уларнинг доимий ҳолатларини кўради-ку. Анас узоқ умр кўрди ва саҳобаларнинг энг охиргиларидан бўлиб вафот этди. Унинг болалари ва набиралари кўпайиб, юздан ошиб кетдилар. Шунингдек, у Расулуллоҳ (соллаллоҳу алайҳи васаллам)дан икки минг икки юздан (2200) ортиқ ҳадисларни ривоят қилган. Уларни баъзи муаллифлар жамлаганлар ва икки минг икки юз саксон олти (2286) ҳадисга етган. Яна у кўплаб инсонларга Расулуллоҳ (соллаллоҳу алайҳи васаллам)нинг ҳадис ва амалларини ўргатди. Мана бу Набийни (алайҳиссалом) севган кимсанинг оқибати ва эришган мукофоти. Расулуллоҳ (соллаллоҳу алайҳи васаллам) уни эъзозлаганларни Аллоҳ азза ва жалла эъзозлайди. Расулуллоҳ (соллаллоҳу алайҳи васаллам) эса Аллоҳнинг ҳабиби бўлибгина қолмасдан, унинг дўсти ҳамдирлар.\nБахрайн шаҳрининг кўчаларининг бирига болалар ўйнагани чиқдилар. Улар коптокларини ирғитиб, чавгон ўйини таёқчасини ўйнай кетдилар. Улар коптокни у ер-бу ерга улоқтириб хурсанд ва шодланиб турган пайтларида, қарасалар, бир киши ўтирибди. Лекин у оддий бир киши эмасди. Шунингдек, у болаларнинг ҳурсандликлари ва уларнинг озор бермайдиган оддийгина ўйинлари учун хурсанд бўладиган солиҳ киши эмасди. Шунингдек, у мусулмон ҳам бўлмаган киши бўлиб, уни мусулмонларни хурсанд, лаззатланган, кучли ва соғлом кўриш сиқилтирарди. Болалар ўйнаб турган бир пайтларида копток ҳалиги кишининг олдига тушиб қолади. Ооҳ! Энди нима қиларкин? Бундан олдин сен билан ҳам худди шунга ўхшаш воқеа юз берганми? Олдига копток тушиб қолган киши нима қилганди? Йўқ, эй суюклиларим. Ҳалиги киши табассум ҳам қилмади, коптокни болаларга ирғитмади ҳам ва уларга келинглар, коптокни олиб кетинглар, демади. Балки у коптокни болаларга беришдан бош тортди. Болалар унга ялиндилар ва коптокни қаттиқ талаб қилдилар. Лекин у бундай қилишдан бош тортди. Улардан бир болакай келди ва ҳалиги кишининг ҳузурида қасам ичмоқчи бўлди. Бола ҳалиги кишининг ўзини ҳам ва на унинг қайси динга эътиқод қилишини ҳам билмасди. У киши мусулмон эмас эди. Бола у кишига: «Сендан Муҳаммад (соллаллоҳу алайҳи васаллам)нинг севгиси ҳаққи сўрайман, коптокни бизларга қайтариб бер», деди. Яъни «Агарда Муҳаммад (соллаллоҳу алайҳи васаллам)ни яхши кўрадиган бўлсанг, бизларга коптокни қайтариб бергин», деди. Шунда ҳам ҳалиги киши коптокни қайтаришдан бош тортди ва Расулуллоҳни (соллаллоҳу алайҳи васаллам) сўка кетди. Унга ўхшашлар Расулуллоҳ (соллаллоҳу алайҳи васаллам)ни яхши кўрармидилар? Ахир у у Зотга кофир-ку. Қандай унга Расулуллоҳ(соллаллоҳу алайҳи васаллам)нинг муҳаббати ҳаққи деб айта оламиз. Болалар ўзларининг Пайғамбарларини – суюклиларини сўкаётганини эшитгач, нима қилдилар? Дарҳақиқат, уни таёқчалари билан ура кетдилар ва дўппослаганларидан ҳалиги киши ўлиб қолади. Бу воқеа Умар ибн Ҳаттобнинг ҳалифалик кунларида содир бўлганди. Бу иш борасида мусулмонлар фойдасига ҳукм қилинди. Умар ибн Ҳаттобга бўлиб ўтган воқеа етиб боради. Ислом учун шаҳарларнинг фатҳ бўлиши, мусулмонларни бойитадиган, уларни бахтли қиладиган ва уларга тақсимланадиган ғаниматлар ҳам Умарни (розияллоҳу анҳу) бунингчалик хурсанд қилмаганди. Умар (розияллоҳу анҳу): «Ҳозирда Ислом (юксалди) азиз бўлди. Албатта, ёш болалар Пайғамбарларини сўккани учунуларнинг жаҳллари чиқиб ўчларини олганлар», деди. Абдураҳмон ибн Абдулваҳоб ал Бобтинийнинг «Оталар болаларни тарбиялашда мурожаат қилинадиган китоби». Муҳаммад Нур Сувайднинг «Набавий тарбиянинг манҳажи».\n02:06 / 29.11.2016 2014\n06:10 / 20.02.2017 3035\n23:38 / 13.11.2016 1850\n13:42 / 10.03.2018 1084


Адлия тадбиркорга-мададкор, тадбиркор эса элга мададкор!\nБулоқбоши туман адлия бўлими томонидан “Адлия - тадбиркорга дўст” лойиҳаси изчиллик билан амалга оширилиб келинмоқда. Қайд этиш жоизки, мазкур лойиҳа адлия органлари томонидан мунтазам равишда амалга оширилаётган бўлиб, унда янгича ёндашув асосида тадбиркорларнинг фикрлари ва таклифларини ўрганиш орқали уларнинг фаолиятида юзага келаётган муаммоларини ҳал этиш, тадбиркорларнинг молиявий ва ҳуқуқий саводхонлигини ошириш, давлат хизматларини кўрсатиш тизими ҳамда мазкур соҳани тартибга солувчи қонун ҳужжатларини янада такомиллаштириш мақсадида амалга ошириш режалаштирилган.\nЖумладан, лойиҳа доирасида Булоқбоши туман адлия бўлими ҳамда Ўзбекистон Республикаси Бош вазирининг Тадбиркорлар мурожаатларини кўриб чиқиш бўйича қабулхонаси ҳамкорлигида туман ҳудудида фаолият кўрсатаётган тадбиркор “Найман мел” МЧЖ рахбарлари билан учрашилди.\nУчрашув давомида МЧЖ раҳбариятининг муаммо ва таклифлари тингланди ҳамда тадбиркорларга қўшимча имкониятлар яратувчи янги қабул қилинаётган қонун ва қонуности ҳужжатлари тушунтирилди.\nШу каби учрашувлар кўпроқ ва кенгроқ кўламда ташкил этилиши юзасидан чора-тадбирлар белгиланди.\nБулоқбоши туман адлия бўлими.


Келажаги порлоқ юрт\nШуни мамнуният билан айта оламизки бугунги кунда биз ўз олдимизга эзгу ва улуғ мақсадларни қўйиб, тинч-осойишта ҳаёт кечиряпмиз. Авваламбор, ўз куч ва имкониятларимизга таяниб, демократик давлат ва фуқаролик жамиятини қуриш йўлида улкан натижаларни қўлга киритаётган жаннатмакон мамлакатда яшамоқдамиз. Мустақил Ўзбекистонимиз жаҳонга юз тутиб, гуллаб яшнамоқда. Мамлакатимиз ривожланишининг бир нечта жабҳалари қаторида ислом маърифатининг ривожи, шу билан бир қаторда, мусулмонларнинг диний ибодат ва маросимларини адо этишлари учун ҳам қулай шароитлар парпо этилди. Қуръони Карим тўрт марта ўзбек тилида чоп этилди. Мутахассис кадрлар тайёрланиб, диний ўқув юртлари фаолият кўрсата бошлади. Ўзбекистон Республикаси биринчи Президентининг ташаббуси билан 1999 йилда Вазирлар Маҳкамаси ҳузуридаги Тошкент ислом университети ташкил қилинди. Мустақилликкача 83 та масжид фаолияти кўрсатган бўлса, ҳозирга келиб 2200 дан зиёд масжидлар фаолият олиб бормоқда.\nМинг афсуски, бундай чирой очиб бораётган, ривожланган давлатлар қаторида ўзига хос нуфузига эга бўлаётган, виждон эркинлигига кенг имкониятлар яратилган мустақил юртимизни кўра олмайдиган кучлар ҳам пайдо бўла бошлади. 90-йилларнинг бошида масжидларда махсус диний таълимга эга бўлмаган шахсларнинг раҳбарлик қилиши, ақидапарастлик ғоялари билан йўғрилган диний таълим берувчилар пайдо бўлди. Улар турли жиноятларга ҳам қўл уришди. 1997 йил ноябрда Андижонда авлиёлар қабри топталди, декабр ойида Наманганда ҳуқуқни муҳофаза қилувчи идораларнинг вакилларига суиқасдлар уюштирилди. «Ҳизбут-таҳрир», «Акромийлар», «Ваҳҳобийлар» каби атамалар остида турли хил оқимлар пайдо бўлди, уларнинг мақсадлари ҳокимият тепасига чиқиш эди. Тинчлигимизни кўра олмайдиган гуруҳ ва кучлар ўз ғаразли, бузғунчи ғояларини исломнинг мазмун-моҳиятини яхши тушунмайдиган ўзимизнинг мусулмонлар орқали амалга оширишга ҳаракат қилишди. Шу тариқа, дин ниқобидаги бир гуруҳ оқимлар четдан бизнинг мамлакатимизга кириб келиб, Ўзбекистоннинг мустақиллигига, тинчлигига таҳдид солувчи катта муаммога айланди.\nИслом ниқобидаги экстремизм — диний фирқалар ёки айрим диндорлар томонидан жамиятда қабул қилинган қонун-қоидаларга зид бўлган ғояларни тарғиб қилиш ва шундай ғояларга мос келмайдиган фаолият олиб боришни англатади. Бу гуруҳ ўзининг икки хусусияти билан ажралиб туради. Биринчиси, улар ақидасига кўра, ислом ўзини исломийлик тусини йўқотган, деган жоҳил қарашларига таяниб қонуний ҳукуматларни ва улар олиб бораётган сиёсатни танқид қилиш учун «асос» бўлиб хизмат қилади. Иккинчи хусусияти, улар ўзлари яратган «исломий тартиб»ни ўрнатиш учун кескин ва агрессив ҳаракат қилиш зарур деб ҳисоблайдилар.\nИслом ниқобидаги терроризм эса одамларни қўрқитиб, жамиятда қўпорувчилик ҳаракатларини амалга ошириш билан хавф ва даҳшат туғдиришни англатади. Террорчилик ҳар доим диний ва инсоний меъёрлар, умуминсоний қадриятлар ва ахлоқий фазилатларга қарши қаратилгани учун энг оғир ва ваҳшиёна жиноят ҳисобланиб келган. Энг ачинарлиси, бундай ғоялар таъсирига ёшларнинг жалб этилиши ташвишланарли ҳолдир. Ёшлар онгига экстремизм, терроризм ғояларини сингдиришнинг олдини олиб, уларнинг онгини бундай зарарли иллатлардан муҳофаза қилиб, антитеррористик усуллар ишлаб чиқиш диний ходимларнинг ҳам долзарб вазифасига айланиб бормоқда. Ушбу мақсадни кўзлаган ҳолда 2000 йил 15 декабрда Ўзбекистон Республикасининг «Террорзмга қарши кураш тўғрисида»ги қонуни (167-II-сон) қабул қилинди. Унинг 5-моддаси «Террорчилик фаолиятининг олдини олиш» деб номланган ва қуйидаги жумлалар мавжуд: «Террорчилик фаолиятининг олдини олиш давлат органлари, фуқароларнинг ўзини ўзи бошқариш органлари ҳамда жамоат бирлашмалари, шунингдек корхоналар, муассасалар, ташкилотлар томонидан сиёсий, ижтимоий-иқтисодий, ҳуқуқий ва бошқа профилактик чоралар мажмуини ўтказиш орқали амалга оширилади». Қонуннинг 6-моддасида эса «давлат бошқарув органлари, маҳаллий давлат ҳокимияти органлари, фуқароларнинг ўзини ўзи бошқариш органлари, жамоат бирлашмалари, корхоналар, муассасалар ва ташкилотлар, мансабдор шахслар, шунингдек фуқаролар терроризмга қарши курашни амалга оширувчи давлат органларига кўмаклашадилар ва зарур ёрдам берадилар» дея белгиланган. «фуқароларнинг ўзини ўзи бошқариш органлари, жамоат бирлашмалари» деганда биз диний муассасаларни ҳам кўзда тутишимиз лозим. Демак, бундан террорчилик фаолиятининг олдини олиш ўқув юртларда, диний муассасаларда, масжидларда жума намозларида профилактик чоралар мажмуини амалга ошириш орқали ҳам амалга оширилиши лозимлигини англамоғимиз лозимдир.\nТаълим-тарбия узлуксиз жараён бўлиб, инсон дунёга келишидан тортиб, то умрининг охиригача давом этиб боради. Бу жараён давомида атроф-муҳитдаги воқеа-ҳодисаларнинг шахсга салбий ёки ижобий таъсир этиши унинг инсоний фазилатлари қай даражада шаклланганлигини белгилайди. Бугунги кунда диний муассасалар олдида турган энг долзарб муаммолардан бири шу мақсадга қаратилган бўлиб, келажак авлодни комил шахс сифатида шаклланишини таъминлашдан иборат. Энг нозик балоғат даврида бола академик лицей ва коллежга ўқишга келади. Ана шу пайтда ёш навниҳол болани онгидаги дунёқарашни нимага ёки қайси жиҳатга мойиллигини аниқлаб, шу мойилликни муайян мақсад йўлида сайқаллаштириб, уйғунлаштириб, ривожлантириш биз диний ходимларнинг асосий вазифамиз ҳисобланади. Бироқ, баъзан ёшларда мустаҳкам мафкуравий иммунитетни шакллантириш усулларини самарали қўлламаслик оқибатида боланинг кўнглига йўл топа олмаймиз. Бу эса ёшларнинг онгида ғоявий бўшлиқ пайдо бўлишига олиб келиши мумкин.Бу ҳолатдан ҳар хил ёмон ниятли кишилар, ғараз мақсадларини амалга оширишда фойдаланишлари эҳтимолдан ҳоли эмас. Шундай пайтда биз ёшларнинг онгида ғоявий бўшлиқнинг олдини олишнинг тарбиявий жиҳатларини яратишимиз лозим. Ушбу жараёнда ўрта махсус, касб-ҳунар таълим муассасаларида малакали диний ходимларнинг ўқувчи ёшлар ва талабалар билан учрашувлари, уларга мусаффо ислом динининг асл моҳиятини тушунтириш, ўқувчи ёшларнинг диний қарашларини илмий, диний, ахлоқий томондан асослаб, жангари, бузғунчи-терористик ғояга эмас, жамият тараққиётини белгиловчи бунёдкор ғояга йўналтиришга эришмоғимиз зарур.\nЮртимиз раҳбари 2017 йилни “Халқ билан мулоқот ва инсон манфаатлари йили” деб эълон қилишининг замирида юртимиздаги барча соҳа вакиллари қатори диний ходимларнинг ҳам халқ билан мулоқотлари, айниқса ўсиб келаётган ёш авлод билан учрашувлари жараёнида ислом ниқобидаги экстремизм ва терроризмнинг аҳоли ва ўқувчи-ёшлар маданиятига салбий таъсирини олдини олиш, миллий ғоя ва қадриятларимиз нуқтаи назаридан масалани ёрқин баён қилиб бериш муҳим аҳамият касб этади\nКиритилган вақти: 10/03/2017 00:00; Кўрилганлиги: 2327\nМатериал манзили: https://www.sammuslim.uz/articles/kelajagi-porloq-yurt\nЧоп этилган вақт: 25/09/2021 16:56


АПЛда энг узоқ давом этган ғалабали сериялар\n16 декабрь,2016, 09:00 1190\nАнтонио Конте бошқарувидаги “Челси” жамоаси АПЛда мана кетма-кет 10 та ўйиндирки йўлида учраган рақибини “тиз чўктириб” келмоқда ва Янги йилга пешқадам сифатида йўл олмоқда. Шу муносабат билан биз АПЛдаги энг узун ғалабали серияларни эътиборингизга ҳавола этамиз.\n“Арсенал” (феврал – август 2002 йил) – кетма-кет 14 та ўйиндан иборат ғалабали серия\nАПЛ тарихидаги энг узун ғалабали серия Арсен Венгер жамоасига тегишлидир. Бу ҳодиса 2001/01 ва 2002/03 йилги мавсумларда содир бўлган. Умуман “тўпчилар” ўша мавсум чемпионатни мағлубиятсиз якунлаганини ёши катта мухлислар яхши эслашади.\n“Манчестер Юнайтед” (март – август 2000 йил) – 12 та\nЯнги аср бошида инглиз футболи грандлари иккита эди – “Арсенал” ва “МЮ”. Шу боис бу борадаги иккинчи яхши натижа айнан “қизил иблислар”га тегишли эканлиги бежиз эмас. 1999/2000 йилги мавсум сўнггида Фергюсон шогирдлари кетма-кет 11 та ўйинда ғалаба қозонишади ва чемпионлик масаласини анча олдин ҳал этишади хамда иккинчи поғонадаги “Арсенал”ни 18 очкога ортда қолдиришади. Янги мавсумнинг илк турида ҳам бу серия давом этади. Бироқ иккинчи турда “Ипсвич” билан дуранг ўйнаган “МЮ” 6 ой ичида илк бор очко йўқотади.\n“Челси” (апрель-сентябр 2009) – 11 та\nГус Хиддинкнинг “Стемфорд Бриж”га илк ташрифи Англия кубоги ва АПЛ чемпионлигининг қўлга киритилиши билан якун топган эди. Ўшанда голландиялик мутахассис бошқарувидаги жамоа мавсум якунида “Вест Хэм”, “Фулхэм”, “Арсенал”, “Блэкберн” ва “Сандерленд” каби клубларни мағлуб этишнинг уддасидан чиққан эди. Унинг ўрнига келган Карло Анчелотти эса бу серияни яна 6 ўйинга қадар кўпайтирди. Бироқ “аристократлар”нинг мазкур сериясига Роберто Мартинес бошқарувидаги “Уиган” жамоаси нуқта қўйган эди. Эътиборлиси, Конте шогирдлари яна битта ўйинда ғалаба қозонишни уддаласалар ўзларининг ушбу рекордини такрорлаган бўладилар.\n“Манчестер Юнайтед” (декабрь 2008 йил – март 2009 йил) – 11 та\nКетма-кет 11 та ўйиндан иборат яна бир ғалабали серия ва яна “МЮ”. Фақат бу мавсум Фергюсон жамоасига “Арсенал” эмас, балки Рафа Бенитес бошлиқ “Ливерпуль” рақиблик қилади. Қизиғи, мазкур серияга айнан “қизиллар” нуқта қўйган эди. Бироқ бу мағлубият “қизил иблислар”нинг чемпион бўлишига ҳалал бермаган.\n“Ливерпуль” (февраль – апрель 2014 йил) – 11 та\nУч йил бурун Луис Суарес етакчилигида “Ливерпуль” чемпионлик учун чинакам “жанг” олиб броган эди. Февралдан то апрель ойига қадар Брэндан Рожерс жамоаси 33 очколик имкониятдан 33 очко олган эдилар. Ўша 11 ўйинда “қизиллар” рақиблар дарвозасига 38 бор йўл топа билган. Шундай бўлсада, Жозе Моуриньо “Энфильд”дан ғалаба билан қайтиб, “Ливерпуль”нинг сериясига барҳам беради. Ўша мавсум якунида эса чемпионлик “Манчестер Сити”га насиб этган.\n“Манчестер Сити” (апрель – сентябр 2015 йил) – 11 та\n11 та ўйиндан иборат ғалабали серияларнинг яна бирини Мануэль Пеллегрини бошчилигидаги “шаҳарлик” футболчилар қайд этишган эдилар. Улар 2014/15 мавсум оҳири ва 2015/16 мавсум бошида мос равишда кетма-кет 6 ва 5 та ўйинда зафар қучадилар, бироқ ҳар икки сафар ҳам чемпион бўлишнинг уддасидан чиқа билмайдилар.\nМаълумот учун: Юқорида “Челси”да ғалабали ўйинлар сони 10 тага етгани ҳақида гапирган эдик. “Аристократлар”нинг кейинги ўйини “Кристал Пэлас”га қарши ўтади. “Селхерст Парк” стадионидаги мазкур ўйиндан сўнг Конте жамоаси ўз майдонида “Борнмут” ҳамда “Сток Сити”ни қабул қилса, шундан сўнг меҳмонда “Тоттенхэм” ҳамда “Лестер” билан ўзаро ҳисоб-китоб қилади. “Шпорлар”га қарши баҳсгача “Челси” ўзининг ғалабалари сонини 13 тага етказиб олиши мумкиндир, аммо қолган икки ўйинда Конте жамоасига осон бўлмаслиги аниқ.\nМундиал сари. Танишинг - Дания терма жамоаси 126 24.05.2018\nРакитич АПЛ жамоаси таклифини кўриб чиқмоқда 266 24.05.2018\nЯкунланган мавсум АПЛда киритилган энг чиройли гол аниқланди (видео) 547 24.05.2018\nРуни АҚШга келди ва тез орада янги жамоасида тиббий кўрикдан ўтади 155 24.05.2018\nАзамат Алланиёзов: Спортчи оиласида туғилганман 535 23.05.2018\nТеглар: Англия АПЛ Челси Арсенал МЮ Ливерпуль Антонио Конте\nАзизжон Ғаниев ўзининг 10 млрдлик трансфери борасида нималар деди? 2574\n“Насаф”нинг молиявий инқирози қачон барҳам топади ёхуд Рўзиқул Бердиев билан интервью 2040\n“Насаф” клуби бош менежери: Азизжон Ғаниевни Европага сотамиз, бизда таклифлар бор 2006\nҚуйи дивизионга тушиб кетган Достонбек Ҳамдамов жамоаси яна премьер-лигада қолишга яқин 999\nТахминлар ўзини оқламоқда. Чемпионат ўйинларига мухлислар ташрифи камаймоқда 953\nСерхио Рамос: Агар "Реал" ЕЧЛда ғолиб чиқса, "Барса"нинг "Олтин дубли" сояда қолиб кетади 931\n"Реал" ЕЧЛ финали учун якуний қайдномасини эълон қилди 620\nРасман! Иньеста Япониянинг “Виссел Кобе” клубига ўтди (Фото) 609\n24 май,2018, 13:42


Месси Испаниянинг энг яхши футболчиси деб топилди\n“Барселона” футбол клуби ўйинчиси Лионел Месси нуфузли Marca спорт нашри олиб борган сўровга кўра Испаниянинг 2012 йилдаги энг яхши футболчиси деб топилди.\nСўровда Месси учун овоз берганлар сони 60 фоизни, яъни 115 минг кишини ташкил этди.\n25 ёшли Лионел Месси учун 2012 йил ютуқларга бой бўлди. У 2012 йилдаги голлари сонини 91 етказиб, бир тақвим йилида энг кўп гол киритиш бўйича 40 йил турган рекордни янгилади.\nБундан ташқари Месси “Барселона” таркибида Испания кубогини яна бир бор қўлга киритди.\nСўровда иккинчи ўринни 14 фоиз овоз билан “Реал Мадирд” футбол клуби ўйинчиси Криштиано Роналду эгаллади.\n“Атлетико” клуби ҳужумчиси Радамел Фалкао эса 10 фоиз овоз билан учинчи ўринни эгаллади.\nЭслатамиз, Лионел Месси ФИФА тарафидан 2012 йилнинг энг яхши ўйинчиси унвонига номзодлар учлигига киритилган.


Парпи ота зиёратгоҳи\nДўстлик қишлоқ фуқаролар йиғини Парписой қишлоғида жойлашган. У ерда тешик тош мавжуд бўлиб, фарзанд кўрмаган, бемор кишилар қабрни ҳамда тошни зиёрат қиладилар. Маҳаллий халқ Парпи отанинг кароматгўй, башоратгўй инсон бўлганликларини гапирадилар.\nАвлиё Парпи ота зиёратгоҳи энг қадимий қадамжолардан саналади. Айрим ривоятларга қараганда, авлиё Парпи ота зиёратгоҳида улкан ҳарсанг бўлиб, унда одамнинг бешта панжа изи бўлган, у аслида пайғамбар вафотидан сўнг 656-661 йилларда ислом дунёсига халифлик қилган Ҳазрати Алининг панжа излари дейишади. Яна бошқа ривоятда эса, у жойда Шеробод тепалиги устида кўп йиллик катранги дарахти бор. Бу дарахт қачонлардир Ҳазрат Али қамчисининг дастаси бўлган. Яъни Ҳазрат Али шу жойга чиқиб, теварак атрофни кузатиб, қамчинини "белги" сифатида ерга суқиб, “Дулдул” лақабли отига миниб кетган экан. Авлиё Парпи ота зиёратгоҳи ўрнида каттагина булоқ ва ярим тешик тош бўлган. Бу тешик тош тикка ўрнатилган бўлиб, зиёратчилар унинг орасидан уч марта айланиб ўтишган, дуои фотиҳа қилиб кетишган.\nмеҳмонлар - 5